2020/12/10eko Mahai Sektoriarari buruzko albisteak - SME. Sindicato Medico de Euskadi - Euskadiko Sendagileen Sindikatua\nEnviado por smedico en 13 diciembre, 2010 – 7:07 AMSin comentarios\n2020ko Abenduaren 10ean Mahai Sektorialaren beste bilera batera joan ginen. Dakizuenez, aurreko deialdian buruturiko bileran geundela, Osakidetzak bere kabuz, gurekin eztabaidatu gabe, eta, ondorioz, adostu gabeko erabakien berri eman zien komunikabideei prentsa-ohar baten bitartez. Jarrera hori, ohikoa izanik ere Osakidetzaren aldetik, guri errespetu falta itzela iruditu zitzaigun eta alde egitea erabaki genuen.\nHauek dira nabarmendu beharreko puntuak:\nLan Baldintzak Arautzen dituen Akordioaren Lizentzia eta Baimenen ataleko 47. artikuluan (senideen gaixotasun larri, ospitalizazio edo heriotzagatiko lizentzia) txertatzea: Erditzea ospitalizaziotzat hartuko da.\nLekualdatze-lehiaketa ireki eta iraunkorraren 1. fasea ezartzea:\n– Abenduaren 21ean EHAAn argitaratzea aurreikusten da.\n– Kategoriak pixkanaka sartuko dira. Lehen fase honetan familia-medikuei, batetik, Lehen Mailako Arretako (LMA) pediatrei eta erizainei, bestetik eta, azkenik, laborategiko teknikariei eskainiko zaizkie. Behin betiko kontratazioa 2021eko ekainean izango da, nahiz eta kontratazioa benetakoa edo “eraginkorra” oporraldia amaitu arte atzeratuko den.\n2018/2019ko eta 2020ko Lan Eskaintza Pubilko (LEP) plazak banatzeko proposamena:\n– Proposamenaren abiapuntu modura aurkeztu ziguten dokumentua sakon aztertuko dugu, egin beharreko izapideak egin aurretik.\n– Era berean, Osakidetzari galdetu genion noiz konponduko zituen epaitegietan ez dauden 2016/2017 LEPko espezialitateak eta jakinarazi ziguten berariazko profilak (azpi-espezialitateak) dituztenak ez direla 2021eko otsailaren bukaera arte argitaratuko.\nLehen Mailako Arreta (LMA):\n– Administrari laguntzaileei %4ko osagarria ematearen gaineko proposamena: Euskadiko Sendagileen Sindikatua ez gaude horren aurka, alegia LMAko administrari laguntzaileen osagarriak eta kategoria bereko ospitalekoenak parekatzearen aurka, ez. Baina, arrazoi beragatik, hau da Osakidetzak erabaki hori justifikatzeko ematen dituen arrazoi berberengatik, ospitaleko sendagileei ere tratu bera ematea eskatzen dugu.- Egoerari buruzko txostena: egin ziguten planteamenduaren aurrean, Euskadiko Sendagileen Sindikatuaren hainbat ekarpen aintzat hartu dituztela ikusten dugu:\n– Betetzeko zailak diren lanpostuen definizioari eta lanpostu horientzako neurriei dagokienak.\n– “Zerrendek aukera ematen duten guztietan” absentzien %100 estaltzea, hor dago oztopoa.\n– Zeregin burokratikoak murrizteko plana.\nZuzendariordetza bat sortzeaz, LMA modernizatzeaz (ekografiak egiteko makinak, bizi-konstanteen dorreak…) eta profesionalak teknika horietan trebatzeaz ere hitz egin zen. Alegia, “Makineriaren hedapena”, non ez den aurreikusten arazoaren funtsezko zatia: giza baliabideen, gure kasuan, sendagileen falta. Hala jakinarazi genion Zuzendaritza Nagusiari.\n5) Antolamendu-neurrien proposamena:\n– Profesionalen erakunde arteko mugikortasuna, Asistentzia arloko Zuzendaritzak zehaztutakoa:\nGure ustez, pandemiaren egungo egoera dela eta, eta hirugarren bolada bat izateko arriskua begi bistan daukagularik, Osakidetzak “kontingentzia-plan” bat izan behar du, herritarrei arreta egokia bermatzeko. Baina, Euskadiko Sendagileen Sindikatuak azpimarratu zuen, neurri batzuk edo besteak hartzeko orduan, proposamen horrek hainbat larritasun-egoera kontuan hartu behar dituela.\nAdministrazioak gure ekarpenak kontuan hartu eta dokumentuan jasotzeko konpromisoa hartu zuen, behar diren aldaketak egin ondoren.\n– Opor, moskoso eta kanosoak hartzeko abagunea 2021eko martxoaren 28ra arte zabaltzea. Guk, Sindikatu Mediko gisa, ekimen horri arrisku bat ikusten diogu, izan ere, erdi-mailako arduradun batzuek ekimen hori balia dezakete langileei Norberaren Eginkizunetarako (NE) lizentziak edota oporrak ukatzeko, antolamendu-neurriek hala eskatzen dutela eta. Horregatik, beti, profesionalaren borondateari lehentasuna ematea eskatu dugu.


"Ostedijk"-aren deskonposizio-karga lekuz aldatzen hasiko da gaur | Consumer\n"Ostedijk"-aren deskonposizio-karga lekuz aldatzen hasiko da gaur\nViveiroko bizilagunek itsasadarra blokeatzeko mehatxua egin dute, ontzia sar ez dadin\nHolandako “Ostedijk” ontziaren arazoa konpontzeko eratu zen krisi-kabineteak atzo erabaki zuen ongarri-karga hozteko eta lekuz aldatzeko operatiboa hastea, armadorearen ordezkariak beste hiru egun eskatu bazituen ere.\nPilar Tejo Itsas Salbamendurako Estatuko Elkarteko zuzendariak prentsaurrekoan adierazi zuenez, “ezin da ezer egin gabe egon” hiru egunez, Navigia konpainia armadoreko superintendenteak eskatu bezala, “baliabideak pilatu” behar dituelako.\nOntziaren popatik hurbilen dagoen eremuan dagoen kargaren zati kaltetua atera aurretik, hoztu egingo da, itsasoko ura injektatuz, egun batetik hirura bitarteko prozedura batean.\n“Asteazkenean hasiko dira beharrezkotzat jotzen diren eragiketak”, krisi-kabineteko bozeramaileak adierazi duenez, komenigarria da “dauden aurreikuspen meteorologikoak aprobetxatzea”. Hala, Espainiako itsas agintariek bere gain hartuko dituzte deskonposizio-prozesuan dauden ongarriak hoztu eta ontziz aldatzeko lanak. Hori dela eta, upategietatik gas toxikoak sortzen dira.\nItsas Salbamenduko zuzendariak egun bat eta lau egun bitartean irautea espero duen mahukekin lan egin ondoren, bigarren sotoan gordetako karga ontziz aldatuko da. Pilar Tejok ez zuen lan hori egin nahi izan, ez datarik ez iraupenik.\nGaur egun, Estaca de Baresetik hamar milia ingurura dago ontzia, eta, gaur egun, ekialdera, Viveiroko (Lugo) itsasadarraren ezkerraldean, eramatea aurreikusten da. Hango bizilagunek sarbidea blokeatzeko mehatxua egin dute, karga-ontzia sar ez dadin.\nLehenik, deskonposizioko ongarria hoztu behar da, eta, ondoren, karga beste ontzi batera pasatu.\nPlanaren lehen fasean, bigarren upategia irekiko da, “Ostedijk” garraiatzen dituen 6.000 tonetako ongarrien deskonposizio-guneak aurkitzeko, eta, ondoren, azken orduetan eraikitako bi “lantza” sartuko dira, ura produktuan botatzeko eta prozesu hori geldiarazteko.\nOndoren, karga gabarra batera eraman nahi da garabi batzuen bidez. Horretarako, “bitarteko gehiago” eraman beharko dira eremura, Itsas Salbamenduaren arabera.\nGaliziako Defentsa Ekoloxikorako Elkarteak (ADEGA) atzo proposatu zuen Ostedijk ontzia lurrera hurbiltzea, bai Viveiroko itsasadarreko bokalera, bai San Cibraoko Alcoa portura. ADEGAk jakinarazpen batean adierazi zuenez, estalkia ureztatuz karga hozteko saiakerak “alferrikakoak” dira, eta uste dute “itsaso zabaleko arazoa konpontzeko aukera gutxi dagoela”.\nPilar Untxok atzo eguerdian justifikatu zuen krisi-kabineteak armadorearen esku-hartzea eskatu zuela “Gobernua ez delako itsasontziaren edo kargaren jabea”, eta ohartarazi zuen Espainiako itsas agintariek arduragabekeria, kapitainak eta armadoreak funtzioak uztea edo pertsonen bizitzarako edo ingurumenerako arriskua bazuten bakarrik ardura zezaketela.\nAtzoko azken orduan, ordea, gehitu zuen baldintza meteorologikoek eta joan den ostiraletik ontziko sotoan aurrera doan deskonposizio-prozesuak ez zutela uzten “hiru egun ezer egin gabe igarotzea”.\ndeskonposizio karga ontzi ostedijk-eu viveiroko bizilagunak


ETBn LABek Miramonen ordekaritza igo eta zentroarteko batzordean gehiengo osoa eskuratu du, lehen aldiz | LAB SINDIKATUA\nUncategorized ETBn LABek Miramonen ordekaritza igo eta zentroarteko batzordean gehiengo osoa eskuratu du,...\nUrtarrilaren 15ean hauteskunde sindikalak egin ziren Euskal Telebistan eta Euskadi Irratian (Radio Euskadin duela bi urte, eta Gasteiz Irratian abenduan izan ziren). Miramonen ordekaritza igo eta zentroarteko batzordean gehiengo osoa eskuratu du, lehen aldiz LABek eta Euskadi Irratian babestuta eta indartuta ateratzen da sindikatuaren proiektua eta jokabide koherentea.\nZentroarteko langile batzordea:\nBilboko eta Miramongo batzordeetako 13 ordezkarik osatuta. Negoziazio kolektiboan eta Telebistari eragiten dioten bestelako negoziazio estrategikoak kudeatzen dituen batzordean LABek gehiengo osoa eskuratu du.\nLABek aurreko ordezkaritza mantentzen du (6), eta ELAk gehiengo osoa lortu du (7), portzentualki %11 eta %19a igoz.\nHalere balorazio sendo bat egiteko aldagai ugari dago eta denbora beharko dugu: Ordezkaritza 17tik 13ra, ebentualitatearen jaitsiera, KLB eta CCOO aurkeztu ez izana…\nLABek ordezkari bat irabazten du (6), eta ELAk bat jaitsi (3), portzentualki botoen %4a igoz eta %7a jaitsiz hurrenez hurren. Duela zortzi urteko zentsoarekin alderatuta, berdintsuagoa zela (156) LABek irabazten duen aldea 19 botokoa da.\nLABen lau urte hauetako lana argi nabaritu da Miramonen, eta indarrak berrituz hartutako konpromisoei eutsiko dion zerrendari babes handia eman diote langileek.\nLABek ordezkari bat gehiago lortzen du (5), eta ELAk bat jaitsi (4), portzentualki botoen %5 igoz eta %26a jaitsiz. Eusko Irratiko hauteskunde sindikaletan plantillaren erregularizazioan LABek eta ELAk egindako apustuak markatuko zituela argi genuen guztiok. Kontutan eduki beharra dago Lanpostuen Deialdi Publikoaren prozesua amaitu gabe dagoela oraindik. Argi gelditu da langileek LABen jokabide zintzo eta koherentea babesten jarraitu dutela, eta ELAren bestelako jokabidea dela zigortu dutena.\nLAB beraz oso pozik dago jasotako emaitza guztiekin, eta oso indarberritua eta babestuta sentitzen duela bere burua kanpainan aurkeztutako konpromisoak betetze aldera. Horietako bat gogoratzearren, eta kontutan edukita ETBn gehiengoa dugula, langile batzordeen eta langile batzarren eta borrokak baliatzen jarraituko dugula, inori inongo karnetik eskatu gabe.\nZorionak LAB, zorionak Euskal Telebista eta Euskadi Irratiko langileok!\n(*) EITB taldean hauteskunde prozesu gehiago daude:\nEITB ente publikoa: LAB ez da aurkezten.\nGasteiz irratia: Abenduan izan ziren.\nRadio Euskadi: Duela bi urte egin ziren.\nEITBNET: Duela bi urte egin ziren.\nIosu: “LABek nigandik proiektu baten parte aktiboa izatea bilatzen du”\nIosu Nafarroako Gobernuko langilea da. Langile publikoen izaera pasiboa irudikatzen dutenen aurrean, zerbitzu publikoen defentsan langileek jokatu beharreko papera aldarrikatzen du. Zerbitzu publikoak guztionak diren heinean, guztion parte hartzea eskatzen dutelarik.\nLourdes: “LAB feminismoaren aldeko lana egiten duen sindikatua da”\nLourdesek zortzi urte daramatza Osakidetzan lanean era behineko batean. Denbora honetan bertako langileek era askotako murrizketak jaso dituztela argi ikusi du; ez hori bakarrik, honek osasun zerbitzuaren eskaintzan izan duen eragina. Egoera honi buelta emateko erreferentzia nagusia LABengan aurkitu du.\nIsabel: “Praktika da pertsona bezala definitzen gaituena, eta hortan LAB altxorra da”\nIsabel LABeko Nafarroako Administrazioko arduraduna da. Sindikalismoaren inguruan entzun ohi diren topikoak salatu nahi ditu, LABen dihardugun delegatuon lana eta konpromisoa nabarmenduz. Horren erakusgarri nagusia LABeko kideok egunerokoan egiten dugu lana azpimarratu nahi du.\nGalder: “Zerbitzu publikoetan ere bertan erabakitzeko eskubidearen alde egiten du LABek”\nGalder LABeko Zerbitzu Publikoetako Interbentzio arduraduna da. Azken urteotan zerbitzu publikoetako bilakaera gehien baldintzatu duen aldagaia Madriletik inposatutako neurriak izan dira, bertako arduradun politiko gehienek horiek aplikatu dituztelarik. Horren aurrean, bertan erabakitzeko estrategia eraginkorrak adostearen beharra nabarmentzen du, horretarako LAB indartzea premiazkoa delarik.


Amaiera: Igandea, 2022(e)ko Urtarrilaren 16a\n<3 S P S <3 (2016-2017) Espainiako trap eszenako abeslari baten erretratua da, eta harentzat neurrira egindako zetazko alkandora baten diseinuaren zati bat. Lorea Alfaroren ustez, alkandora diseinatzea molde bat egitea bezala da: «Moldea pieza [ALKANDORA] edo pieza multzo akoplatu bat [PATROIA] da, barrutik hutsa, baina lortu nahi den etorkizun solidoaren [HURA] kanpoko xehetasun eta aztarnak dituena. Oro har, molde malgu bat [ZETA] formari eusten dion kontra-molde zurrun [BIDEOA] edo “ama” [AMA] batekin muntatzen da, deformazioa saihestuz [BIDEOA]. Molde malguen abantaila da moldea kentzea finago egiten dela [SILK] eta emaitza hobea lortzen dela; gainera, arinagoa [SILK] eta iraunkorragoa [ARTEA] da».\nEgilearen senide batek besaurrean zuen tatuajea errepikatzen da alkandoraren estanpatuan. Irudi horrek berak beste gorputz batzuk ere izan ditu aurreko lan batzuetan, hala nola, Paretara (2014) lanean edo Paski #mablood (2015) zapian. Bere lan osoan agertzen diren errepikapen horiek adierazten dute artista honek arreta, zaintza eta denbora mota batetik datozen elementuak, eguneroko objektuetan ematen direnez bestelakoak, bizitzan txertatzeko modua bilatzeko interesa duela.\nLorea Alfaro (Estella-Lizarra, 1982) artista da. Haren azken lanak ondoko erakusketa hauetan ikusi ahal izan dira: 2020, Jon Otamendirekin batera (Joan Miró Fundazioa, 2021), Un mundo sin cualidades (CarrerasMugica Galeria, 2020) eta No lo banalices (CarerrasMugica Galeria, 2018, 948Merkatua, 2019). 2014 urteaz geroztik (3l3a) LA marka hutsaren bidez\nlan egiten du.\nLorea Alfaro Lorea Alfaro


Uberan - Euskal Idazleen Elkartea - Maite Toledoren iritzi artikulua: "Bergaran hondartzarik ez"\nBergara ezagutzen duenak jakingo du Bergaran ez dagoela hondartzarik. Bai, ordea, bisitariei esperientzia gogoangarriak biziarazteko erakargarriak. Esate baterako, zientzia.\nBai, Bergarak ez dauka ez hondarrik ez itsasorik, baina badauzka beste baliabide batzuk bisitariak erakartzeko, alegia, ondare naturala eta gizakiak eraikitakoa. Gizakiaren eskutik eratorritakoetako bat izango dut hizpide hemen. Izan ere, Zientziaren Leku Historiko izendatu berri du Bergara Europako Fisika Elkarteak. Hain zuzen ere, Elhuyar anaiek, 1783ko irailaren 28an, wolframa isolatzeagatik egin diote aitortza. Errege Seminarioko Laboratoriumean, Ikerleku kaleko Zabala Etxean, jazo zen gertaera historikoa, eta zientzia modernoaren eta teknologiaren aurrerapenean erabakigarria izan zen.\nHori gutxi balitz bezala, metal entzutetsuaren izena baliatu dute zientzia eta gastronomia uztartzeko, Wolfram Goxoa deritzon postrea ekoiztu eta komertzializatuko baitute bertako gozogileek errelleno eta tostoi preziatuekin batera.\nBegi bistakoa da bidaiatzea ohitura bilakatu den gizarte batean bizi garela, nabarmen ugaldu baitira bidaiak eta era guztietako denbora-pasak. Pearce izan zen turismoaren psikologia aztertu zuen lehen soziologoa. Abraham Maslow psikologoaren piramidean zehaztutako beharrizanak izan zituen abiapuntu, zergatik bidaiatzen dugun aztertzeko. Hala, ondorioztatu zuen, oinarrizko premiak eta ziurtasuna bermatuko dizkiguten zerbitzuak ez ezik, auto-errealizazioa eta garapen pertsonala ere bilatzen ditugula bidaiariok.\nHoriek horrela, ziur nago Bergara ezagutzera doazen txangozaleen behar guztiak asebeteta geratuko direla, esperientzia gogoangarria biziko baitute. Halaber, Zientziaren Leku Historiko izendatu izanak balioa erantsiko diola Bergarako ondare guztiari. Baita merkatu zoko berriak irekiko ere, Europa eta munduko bazter ugaritako zientzialari, ikerlari, ikasle eta beste zenbait eragileren jomugan jarriko baita Gipuzkoa eta Euskadirekin batera. Go!


Larunbata, martxoa 6, 2021\nBy Cristiano Antonino\t Azken aldaketak Abendu 13, 2020\nCovid-19 kasuen agerraldia Erresuma Batuan zehar\n22ko azaroaren 28tik azaroaren 2020ra Ingalaterran 521,300 pertsona inguruk zuten coronavirusak (COVID-19), hau da, 1 pertsonatik 105ek Covid -19 zuten.\nAzken astean Covid duten pertsonen ehunekoak behera egin du -19 eskualde guztietan, Ipar-ekialdean izan ezik; tasa altuenak Ipar-ekialdean, Ipar-mendebaldean, Yorkshire-n eta The Humber-en ikusi ziren.\nCovid-19 Erresuma Batuan: positibotasun tasak beherantz doazela dirudi\nBadirudi positibotasun tasak beherantz doazela astean adin talde guztietan, hala ere tasarik altuenak bigarren hezkuntzako adineko haurren artean antzeman ziren.\nAste berean, egunean 4.71 pertsona bakoitzeko 19 COVID-10,000 infekzio berri kalkulatu ziren, hau da, eguneko 25,700 kasu inguru intzidentzia tasen beherakada dela adierazten dute.\nGalesko eskualdean egoera ez da berdina, positiboa eman dutenen kopurua handitzen ari baita. Galesen gutxi gorabehera 18,100 lagunek zuten COVID-19, hau da, 1 pertsonatik 170ek Covid-19 zuten.\nIpar Irlandan, positibitate tasak gailurrera iritsi direla ikusi da urriaren erdi aldera, etengabe jaitsi dira aste honetan.\nIpar Irlandan 9,500 pertsona inguruk COVID-19 dutela kalkulatu da, hau da, 1 pertsonatik 190ek izan du infekzioa.\nEskozian positibotasun tasak astean zehar beherantz doazela erakusten duten seinaleak daude.\nEskozian 40,900 lagun inguruk COVID-19 zuten, hau da, 1 pertsonatik 130ek izan zuen infekzioa.\nCovid-19, Ospitaleen egoera Erresuma Batuan\nAzken egunkari baten arabera, Londreseko ospitaleetan ingresatutako gaixoen% 10eko jauzia gertatu zen.\nHau bigarren olatuaren agerpena izan liteke eta ospitalean sartzea azkar handitzea espero da.\nLondreseko Imperial College-k egindako ikerketa batek agerian utzi du birusaren R tasa (transmisio tasa) Londresen 2.86 dela, hau da, kutsatutako pertsonen kopurua bikoiztu egin liteke hiru edo lau egunetik behin.\nBirusaren lehen olatuan Londres izan zen epizentroa 2020ko martxoan, aldiz, bigarren olatuaren epizentroa Ingalaterrako iparraldea da, hegoaldeko zatiek ere infekzio tasaren hazkundea erakutsi dute.\nNHS Londoneko bozeramailearen arabera, NHS London-ek abiadura handiko zentro kirurgikoak abiarazi ditu datozen hilabeteetan egin daitezkeen ebakuntzetarako aurreikusitako kopuruari aurre egiteko.\nAnbulatorio handiagoak Covid-19 gaixoak artatzen jarraitzen dutela ziurtatzen ari dira.\nEmergency Live artikulua Irawati Elkunchwar-en eskutik\nErresuma Batua COVID-19 txertoa banatzen hasten da: gaur da V-eguna\nErresuma Batuko lehen anbulantzia elektrikoa: West Midlands anbulantzia zerbitzua abian jartzea\nPultsu Oximetroaren Oinarrizko Ulermena\nAmaren eta Haurren Osasuna, Haurdunaldiarekin lotutako arriskuak Nigerian\nCOVID-19, zer mekanismoren bidez iristen da koronabirusa garunera? Berlingo Charité Unibertsitatearen argitalpen zientifikoa Nature Neuroscience aldizkarian\nKongoko DR, Covid txertoaren lehen zatia iristen da: hegazkina Kinshasan lurreratzen da 1.7rekin ...\nKongoko DR, iritsi da Covid txertoaren lehen zatia: hegazkina Kinshasan lurreratzen da ...\nBurkina Faso, anbulantziaren tragedia: haurdun dagoen emakumea eta beste bost pertsona hil ...


2020ko urtarrilaren 29a, asteazkena | Ordua Euskal Herrian 17:48:42\nXVI. mende amaierako Frantziako Erresumako mapa "puztua".Frantizako Artxibategi Nazionala\nGenoako Errepublika, 1625. Giovanni Domenico Cassini matematikari, astronomo eta ingeniaria jaio zen. Astronomo ibilbidea 1648an abiatu zuen Bologna inguruko Panzano Behatokian, eta bi urte geroago Bolognako Unibertsitateko astronomia sailaren ardura lortu zuen.\n1669an Frantziara joan zen eta bertan aritu zen hil artean, Luis XIV.aren babesean. Eguzki Erregearen laguntzaz Parisko Behatoki Astronomikoa ireki zuen 1671n. Behatokiaz arduratu zen 1711. urtean ikusmena galdu zuen arte. Hurrengo urtean zendu zen Cassini, 87 urte zituela.\nBesteak beste, Cassinik Marte eta Jupiter planeten errotazio aldiak kalkulatu zituen, eta Saturnoko lau satelite ikusten lehenengoa izan zen. Haren izena dute Saturnoko A eta B eraztunen arteko tarteak, asteroide batek eta Ilargiko nahiz Marteko krater banak.\nHala ere, genoarrak ez zuen karrera osoa zerura begira eman. Inguruko lurrak ere aztertu zituen. 1661ean longitudea neurtzeko metodo berri bat sortu zuen eta hamarkada bat geroago, metodo hura gauzatuz, Frantziako lehen mapa topografikoa egin zuen; edo egiten hasi zen, behintzat. Cassiniren metodoaren bidez, lur eremuen azalera zehaztasun handiagoz kalkula zitekeen. Erreferentzia puntuak erabiliz triangeluak mugatzean zetzan sistema. Emaitzak harrigarriak ziren, ordura artekoak baino askoz zehatzagoak.\nBaina lur azalera txikientzat egokiagoa zen metodoaren bidez erresuma osatzea lan oso nekeza izan zen. Giovanniren seme Jacquesek jarraitu zuen, lehenik, mapa osatzeko lana, eta bilobak hartu zuen lekukoa azkenik, aitonak abiatutako lana amaitzeko. Metodoa hain zen mantsoa, ez baitzen XIX. mendearen erdialdera arte berriro erabili.\nNahiz eta Giovanni Cassinik maparen azken bertsioa esku artean ez izan, lanean hasi bezain pronto konturatu zen Frantziako Erresuma ordura arte uste zena baino askoz txikiagoa zela. Hura kolpe latza izan zen Luis XIV.a ahalguztidunarentzat. Monarka absolutistak zera esan omen zuen haren konfiantzazko astronomoak –astrologoa ere bazen– aurkikuntzaren berri eman zionean: “Gerra guztietan irabazi ditudan lurraldeak eta gehiago kendu dizkit Cassinik bere maparekin”.


Gazteen artean sormena sustatzeko egonaldia antolatuko dute apirilean – Está pasando en Gasteiz\nGazteen artean sormena sustatzeko egonaldia antolatuko dute apirilean\n“Gazte sortegiak, sormena bizitzeko laborategia”n bertsolartiza, musika, antzerkia eta ikus-entzunezkoa landuko dute\nGazteen artean sormena sustatzeko egonaldia izango da “Gazte Sortegiak, sormen laborategia” ekimena. Pazko-astean bost eguneko sormen egonaldia izango da, 14-18 urte bitarteko gazteei zuzenduta. Arabako lau sortzaileren eskutik bertsolaritza, antzerkia, musika eta ikus-entzunezkoen sortegiak egingo dira, Kanpezuko Ibernalo Aterpetxean.\nLagun artean sormena bizitzea, gazte sortzaileen sarea elikatzea eta euskararen erabileran eta gaitasunean eragitea bilatzen du. Horretarako Pazko-astean, apirilaren 3tik 7ra, 5 eguneko sormen egonaldia egingo da Kanpezuko Ibernalo landetxean.\nEgonaldiko egun bakoitzean sortegi bat landuko da, lau guztira: bertsolaritza, musika, antzerkia eta ikus-entzunezkoak. Oihane Perea Arabako Bertsolari Txapelketako txapeldunak gidatuko du “Bertsoa jolas” izeneko sortegia. Bertan ahozko kultur sorkuntzen adierazpide ezberdinen lanketa egingo du. Jon Basaguren musikari eta esatariak letradun musika landuko du “Musikaz egin” izenpean. Unai Lopez de Armentia antzerkilaria eta Baratza aretoko arduradunak berriz antzerki teknikak landuko ditu “Antzerki–aterki” izeneko laborategian. Maider Oleaga zuzendari eta gidoilariak ikus-entzunezkoak izango ditu langai “Zer daki begiak soinuez?” galderaren testuinguruan.\nEgitasmoa Oihaneder Euskararen Etxea, GEU elkartea, Arabako Bertsozale Elkartea, Mintzola Ahozko Lantegia, Topagunea eta Arabagara elkarteen lankidetzaren emaitza da.\nIzen ematea martxoaren 11ra arte egongo da irekia. 14-18 urte bitarteko 20 gaztek hartu ahalko dute parte egonaldian 100 € ordainduta. Interesdunek martxoaren 11 baino lehen eman beharko dute izena Oihanederren webgunearen (www.oihaneder.eus) edo sortegiak@oihaneder.eus emailaren bitartez, euren izen-abizenak, jaiotze data, ikastetxea eta kontakturako telefonoa eta emaila zehaztuz. Izen-emate hurrenkera errespetatuko da.\nPrevious Previous post: Gasteiz acoge una nueva edición de la Muestra de Cine de Medio Ambiente\nNext Next post: Gasteiz conectará la Y vasca con Navarra y Burgos


abendua 2018 - Kursaal Donostia - San Sebastián Kursaal Donostia – San Sebastián\nGaurkotasuna / 19 abendua, 2018\nIzarok Kursaal Eszenan eskainiko du bira amaierako lehen kontzertua, gonbidatu bereziek lagunduta\nEason disko argitsua atera ondoren, Euskal Herrian bertan, Madrilen, Bartzelonan, Galizian, Mexikon… eman ditu kontzertuak Izaro kantu egile mallabitarrak. Kursaal Eszenan arituko da urtarrilaren 5ean, bira amaierako emanaldietako bat eskaintzen. Hain zuzen, kontzerturako azken sarrerak […]\nGaurkotasuna / 17 abendua, 2018\nUsandizagaren “Mendi Mendiyan” opera antzeztua da datorren denboraldiko apusturik handiena; Calixto Bieitok eszenaratuko du Opus Liricak Mozarten “Txirula magikoa” operaren bertsio berria aurkeztuko du, baita haurrentzako moldaketa ere Musika klasikoko abonuen salmenta eta sarreren salmenta […]\nDatozen jai eta ospakizunei hasiera emanez, Bachen “Gabonetako Oratorioa” interpretatuko dute Le Concert Lorrain eta Dresdner Kammerchor-ek, Kursaal Eszenan, datorren igandean, abenduak 16. Bachek jai-giroko musikalan bat sortu zuen “Gabonetako Oratorioa” idazterakoan. Santo Tomas eta […]\nBihartik aurrera egongo dira salmentan “Txirula magikoa” operarako sarrerak Mozarten “Txirula magikoa” operarako sarrerak bihartik aurrera erosi ahal izango dira. Bi emanaldi egingo dira, Opus Liricaren eskutik: lehena otsailaren 22an eta bigarrena 23an. Prezio arruntez […]


Egunero elikatzen gaituen janaria eta soinean daramazkigun arropak, eskura jartzen dizkiguten dendak. Ordenadorea konpondu edo matxuraturiko motorra berpiztuko digun tailerra. Eguerdian parekorik ez duen pintxoa eta gauerdian beti azkena den garagardoa zerbitzatzen digun taberna. Gure herriko hostalari, zerbitzu emaile eta komertziante ttikiak, gure auzo eta kaleen parte dira. Gure herrikideekin harremantzeko, herri egiteko, espazio, gune eta topalekuak eraiki dituzte. Gu egin gaituzten eta gure egin ditugun salmenta eta bizi guneak dira. Oiartzun osatzen duten zortzi auzoetan, merkataritza ttikia, herri historiaren begirale eta sortzaile izan da urte luzez.\nIzan da, eta da. Nahiz eta orokorrean bere momentu gozoenak bizi ez. Merkataritza ttikiak, faktore ugari medio, beherakada nabarmena bizi du azken urteetan. Eta honekin batera, kaleetako gora-beherek, zurrumurruak, herrikideekin ezusteko topaketak... hitz batez: herri bizitzak ere behera egin du. Edozein herri ttikitan, tokiko merkatarizta ez delako merkatarien kontua soilik. Hau, herri bizitzaren bultzatzaile eta adierazle bait da, herrian duinki bizi ahal izateko baldintzetaz hitzegiten digun adierazlea.\n2016ko urritik hasi eta Abendu bitartean garatu zen Merkataritza Suspertzeko Plan Bereziak (MSPB), Oiartzunen merkatartitza ttikiak bizi duen beherazko tendentzia horri buelta emateko ekintza-oinarriak jartzea eduki du xede. Baina ez edonola. Merkatariak izanda sektoreak bizi duen egoeraren aditu onenak, eta herritarrak, beren kontsumitzaile posiziotik, behar dutenaren jakitunak, Ekintza Plan hau era parte-hartzaile batetan egin da, ezinbestean.\nUdalak eta talde teknikoak (Hiritik-At eta Aztiker), parte hartze horren, ahalbidetze, koordinazio eta sistematizazio lanetara egon gara buru-belarri. Horrela, merkatariekin banan bana egon gara bakoitzak egoera nola ikusten duen jakiteko, herritarren parte hartzea ahalbidetzeko ekintza eta foroak irekiko dira, eta hori guztia erabaki kolektibo baten ondorio izan den MSPBan itzuli dugu.\nOiartzungo merkataritza ttikia indartzea, herrian duinki bizi ahal izateko aukerari ekarpena egitea da, herri bizitza ureztatzea alegia. Horregatik, 2016an Merkataritza txikia eta herri bizitza suspertzeko prozesua egin zen herritarrekin eta merkatariekin, eta atxikitutako dokumentuan ikus daiteke emaitzaren laburpena.


Irekia Eusko Jaurlaritza - Gobierno Vasco :: Euskadiko kasinoen araudi berria onartu du Eusko Jaurlaritzak (2012-03-20(e)ko Kointseiluan hartutako erabakia)\nEuskadiko kasinoen araudi berria onartu du…\nEuskadiko kasinoen araudi berria onartu du Eusko Jaurlaritzak (2012-03-20(e)ko Kointseiluan hartutako erabakia)\nDekretua, Joko-kasinoen Erregelamendua onartzeko dena.\nEuskal Autonomi Erkidegoan sektore horren inguruan egin duten lehen araudia da.\nJoko eta Ikuskizun Zuzendaritzak aurkeztutako Euskal Autonomi Erkidegoko kasinoen araudi berria onartu du Gobernu Kontseiluak. Euskal Autonomi Erkidegoan sektore horren inguruan egin duten lehen araudia da, orain arte estatuko arauaren arabera funtzionatzen zuten. Arau horren onarpenari esker, administrazioaren kontrola hobetuko da eta erabiltzaileen segurtasuna indartuko da.\n1991. urteko Jokoaren Legearen arabera jokoaren inguruan Euskal Autonomia Erkidegoak duen eskuduntzaren babesean onartu du gaur Eusko Jaurlaritzak Kasinoen Araudia. Orain arte, Euskadiko kasinoen azpisektoreak ez zeukan berezko araudirik, hori dela eta, orain arte 1979ko estatuko arauaren menpean zegoen.\nAraudi berriak kasinoen ezaugarri guztiak arautzen ditu: jokalarien eskubideak, betebeharrak eta mugak, adingabekoen eta ludopatiaren gaixotasuna duten pertsonen babesa, kasinoen kopuruen antolaketa, baimendutako jokoak, baimen erregimena, etab.\nAipamen berezia egin behar zaio atal berri bati, jokalarien eskubideen babesa defendatzea eta arduratsu jokatzea gomendatzen duen atala. Hori lortzeko, euskal kasinoen jabeek arduratsu jokatzearen mezua bultzatu behar dute, eskaintzen dituzten jokoen inguruko informazioa jokalariei eskainiz. Enpresek arduratsu jokatzearen inguruko kurtsoak eskaini beharko dizkiete euren langileei.\nAraudiak kontrapartida eta biribilki-jokoen aldaera eta modalitate guztiak ere sailkatzen ditu, gizarte joerak eta erabiltzaileen lehentasunak bere gain hartuta. Kasinoetan berezkoak diren jokoen inguruko lehiaketa motak ere arautzen ditu, ezaugarri espezifiko propio gisa, sari bat lortzeko aukera alde batera utzita, joko sozialagoak eta lehiakorragoak egin nahi direnean.\nAraudi berriak informazioaren teknologia berrien bitartez kasinoko jokoekin jolastea baimentzen du, ohizko kasinoetan dauden segurtasun neurriak eta bermeak eskainiz.\nJokoaren Legearen arauak, oinarriak eta irizpideak kontutan hartuta kasinoen Araudia onartu da. Horri esker, diru kopuru handiko jarduerak direnez, administrazioaren kontrola hobetuko da. Gainera, jarduera enpresarial horretan jarduten duten enpresek errespetatu behar dituzten bermeak indartzen dira, jokalarien eta orokorrean, erabiltzaile guztien eskubideak defendatuz.\nHara! Euskadiko kasinoen araudi berria (2012-03-20(e)ko Kointseiluan hartutako erabakia) http://t.co/QIRvINT5 #noslahanmetidobienmetida\nRT @jcampanillas: El Gobierno Vasco aprueba el nuevo Reglamento de Casinos de Euskadi http://t.co/IrYHqmHu\nEl Gobierno Vasco aprueba el nuevo Reglamento de Casinos de Euskadi http://t.co/IrYHqmHu\nEl Gobierno aprueba el nuevo Reglamento de Casinos de Euskadi - http://t.co/O05qixYH #fb


Aiaraldeko euskarari buruzko beste datu historiko bat - Aketza Merino - Aiaraldea.eus\nAiaraldeko euskarari buruzko beste datu historiko bat\nAketza Merino 2016-04-13 12:31 Iritzia\nXVIII. mendean Aiaraldeko ekialdean euskara nagusi zela erakutsi genuen hemen argitaratutako beste testu batean. Hurrengo lerrotan esango dugunak ez du Aiaraldeko euskararen historia aldatuko baina gure hizkuntzaren arrastoak topatzea pozgarria da edozein kasutan, eta lekuko guztiak biltzea komenigarria da.\n1746. urtean Astobitzako Joseph de Urrutia Lezametak Ugaziko Bentilletan bizi zen emakume bati alabari buruzko berri faltsua zabaltzea leporatu zion Pedro Antonio de Larrea Urkabustaizeko alkatearen aurrean.\nDirudienez, erdaldun elebakarra zen Larrea hori. Horregatik, Urrutiak itzultzaile bat izendatu zuen, testigu gehienek “ygnoran el castellano siendo como son vizcaínos (...) en lenguaje”.\nAukeratutako itzultzailea Joseph de Guinea Basterra izan zen, “inteligente en ambas lenguas”, garai hartan Inoson (Ynosu, testuan agertzen den moduan) bizi baina Lezamako Zulueta auzoan jaio zena.\nTestuan ez dira lekuko guztien izenak agertzen; 8 bakarrik ezagutzen ditugu. Badakigu Miguel Otegui Arana gipuzkoarrak itzultzailearen beharra izan zuela, honek itzultzerakoan galdera bat ahaztu zuelako eta horrela jaso zuten epaiketan.\nBeste kasutan ez da ezer esaten baina pentsatzen dugu gehienek itzultzailearen beharra izan zutela, Urrutiak esan zuen bezala Guinea izendatzerakoan.\nBeste bi lekuko ere gipuzkoarrak ziren, Francisco eta Ignacio Alcorta. Besteak aiaraldearrak ziren, adibidez Gabriel Aspuru Axpe baranbioarra eta Antonio Guinea, itzultzailearen anaia.\nEzin izan dugu besteen identitatea zehaztu baina bere abizenek argi erakusten dute bere jatorria, Astobitza, Baranbio eta inguru hauetan oso abizen ugariak izan zirelako: Antonio Aguirre, Pedro Ugarte, Francisco Isasi…\nJavier Cuadra 2016-04-13 16:41 Erantzuna | #1


MUNILLA GOTZAIAK TERRORISMOAREN BIKTIMEN ALDE ESKEINITAKO MEZAREN HOMILIA | RELIGIÓN EN NAVARRA ERLIJIOA NAFARROAN\n← HOMILIA DE MONSEÑOR MUNILLA EN LA MISA POR LAS VÍCTIMAS DEL TERRORISMO\nHAY PROFESORES QUE SE “MOFAN” DE QUIENES CURSAN RELIGIÓN →\nMUNILLA GOTZAIAK TERRORISMOAREN BIKTIMEN ALDE ESKEINITAKO MEZAREN HOMILIA\nII. PAZKO IGANDEA\nhots, Jainkoaren errukiarena\n(Indarkeria terroristak hildako biktimentzat betiko atsedena eskatzeko\neta haien senitartekoen kontsolamendurako eskainitako Eukaristia)\n(Donostiako Gotzain-elizan, 2012ko apirilaren 15ean)\nSenide maite-maiteok: Gaur, bereziki, indarkeria terroristaren zauriak sufritu dituzuenei zuzentzen dizuet nire agurra eta aparteko nire aitormena. Eskerrak eman nahi dizkizuet, baita ere, Eukaristia honetan hauei laguntasuna erakutsi nahi izan diezuen guztioi.\nEz dugu nolanahi aukeratu indarkeriaren biktimentzat betiko atsedena eskatzeko eratu dugun Eukaristia honetarako eguna… Ospatu berria dugu Aste Santua, eta gertaera horien azkena ez da Kristoren porrota izan, heriotzaren gain hark lortu duen garaipena baizik. Begira, Elizak Pazko Zortziurreneko Igandea ospatzen du gaur; Kristok heriotzaren gain lortu duen garaipenaren oihartzuna entzuten da egun honetan indartsu gugan: gure itxaropenaren garaipena etsipenaren eta tristuraren gainetik; fedearen garaipena gure mesfidantzaren eta beldurren gainetik; maitasunaren garaipena gaitzespenaren eta gorrotoaren gainetik; baita gure artean ez ditugun geuretarrekiko elkartasunaren garaipena ere bakardade- eta babesgabetasun-sentipenaren gainetik…\nJoan Paulo II.a dohatsuak izendatu zuen gaur ospatzen dugun Bigarren Pazko Igande hau “Jainkoaren errukiaren Igande” eta Elizan jai hau gogoratzea eta ospatzea nahi izan zuen. Aita Santuaren intuizio honen jatorrian, XX. mende-hasierako poloniar erlijiosa gazte bat zegoen: Santa Faustina Kowalska; 33 urte besterik ez zuela hil zen. Europak Lehenengo Mundu Gerraren zigorra jasan zuen urteetan bizi izan zen, eta Bigarren Mundu Gerraren atarian hil zen. Gizadiaren oinazeak markatua zegoela esan zitekeen haren bokazio erlijiosoa; hain zuzen, bere esperientzia mistikoak Jainkoari bere bizia “borondatezko biktima” bezala eskaintzera eraman zuen munduaren salbamenerako, eta, batez ere, bere garaian eta historia guztian sufritu behar izan duen hainbat arimaren salbamenerako. Erlijiosa honen bizitza eta mezua ezagutzera hurbiltzea gomendatzen dizuet.\nBaina gaur ospatzen dugun liturgi jai honen jatorriarekin zerikusia duten historiako gertaerak ezagutzeaz gainera, ERRUKIAREN misterioa azaltzen zaigu kristau-fedearen mezu nagusi bezala: Jainkoa MAITASUNA da eta Jainkoaren gurekiko harremanak ERRUKIAN oinarritzen dira. Misterio hau ezagutzen eta geure barnean hausnartzen dugunean, itxaropenez betetzen da gure bizitza. Eta, alderantziz, Jainkoaren errukia ahazten edota bazterrera uzten dugunean, ezinbestean geure zoritxarraren mende geratzen gara. Sendo sinesturik gaude, Jainkoaren errukian bakea aurkituko duela munduak, eta zoriontasuna gizakiak.\nIndarkeriaren biktima izan zareten senide maiteok, gogoeta batzuk egin nahi nituzke zuekin batera. Errespetu handiz egin ere, konturatzen bainaiz eremu sakratu batean sartzen naizela, sakratua delako zuen bizitzako sufrimena. Konturatzen naiz errukizko maitasunez bakarrik hurbil daitekeela biktimengana, altxa eta berriro bizitzako bidean aurrera egin dezaten laguntzeko. Sufrimendua dagoen tokia eremu “sakratu” bezala ikustera eramaten gaitu kristau-fedeak; eta, beraz, “oinetakoak erantzi” behar ditugu leku sakratu horretan sartzeko…\nGaizkiaren misterioak bi ondorio izan ditzake gugan: bata, biktima errugabe bezala sufriaraztea. Baina oraindik larriagoa izan daiteke bigarrena: biktima bidegabeki nozitzen ari den gaitz horrekin moralki nahiz espiritualki kutsaturik gelditzea. Hain zuzen, ez dugu harritu behar, erremediorik gabeko kalte fisikoa nozitu ondoren, Gaiztoak espirituzko kalte sakona eta iraunkorra guri sufriarazi nahi izateaz. Gogoan ditut zuetako bati noizbait entzundako hitzak, niretzat apaiz-bizitzan benetako ikasgai izan diren hitzak: “Semea hil didate, baina ez didate Jainkoaganako fedea lapurtuko, ezta santutasunerako itxaropena ere”.\nHau da Jainkoaren Errukiaren egun honetan eman nahi dizuedan lehenengo mezua: Jasan duzuen eta jasaten ari zareten sufrimena ez dadila eragozpen izan Jainkoaren ontasuna ezagutu eta horren esperientzia izateko, eta besteengan konfiantza eta etorkizun hobe baten esperantza ere izateko. Bereziki tristea izango litzateke, hartzen ditugun zauriek Jainkoaganako maitasunaren eta besteenganako maitasunaren esperientzia kenduko baligute. Era berezian Andre Mariari, Doloretako Amari, eskatzen diot, zuen sufrimenak ez zaitzatela behinere Maitasunera, Federa eta Itxaropenera itxirik gelditzera eraman; alderantziz baizik, lagun diezazuela aurkitzen, Gurutziltzatua eta Berpiztua izan den Jesu Kristo dela “inoiz huts egiten ez duen laguna”, eta gure bihotza bakez bete dezakeen bakarra.\n“Berriro jaio” beharra aipatzen digu Jesusek Ebanjelioan, Zeruetako Erreinuan sartu ahal izateko (ik. Mt 18, 1-7), eta nik esango nuke, baita bizitza honetan zoriontasuna lortu ahal izateko ere. Jesusen mezua guztiz baliagarri da gu guztiontzat. Inork ez du uste izan behar, Kristok egiten digun “berriro jaiotzeko” gonbidapen hau berari ez dagokionik: ez kriminaletan kriminalenek, ez hizketan ari zaizuen gotzain honek, ez klausurako mojek, ez hemen zaudetenetako inork…\nNorbaitek galde dezake, zein den berriro jaiotzeko egin beharreko ibilbidea. Jesusek San Joanen Ebanjelioan esaten digu: “Egi-egiaz diotsut: Ezin da inor Jainkoaren erreinuan sartu, goitik jaiotzen ez bada, uretik eta Espiritutik jaiotzen ez bada” (ik. Jn 3, 3-5). Senide maiteok, Jesusek Ebanjelioan eskatzen digun “goitik” jaiotze horren giltza “ERRUKIA” da. Errukia, sufritzen dutenen zauriak sendatzeko eskuzabaltasunez ematen den Maitasuna besterik ez da. “Ekintzan erakusten den maitasuna” da errukia, “bereaz hustu” eta oinazearen misteriora hurbildu eta laguntzeko “prest” dagoenaren jarrera, Piztueraren itxaropena eramateko.\nBeste aipamen bat ere egin nahi nuke gauden leku honetako inguruneari buruz. Ikusi ahal izan duzuenez, Donostiako Gotzain-eliza honetan ari gara Eukaristia ospatzen, Kalkutako Ama Teresaren bizitza eta karisma biltzen dituen erakusketa eder honek inguratzen gaituela; apiril osoan ikusgai egongo da erakusketa hau. Kalkutako Teresa dohatsuak adierazten duen ERRUKIAREN mezua, Ebanjelioaren askatasun-mezua aldarrikatzeko Elizak erakuts dezakeen ikonorik ederrena dela pentsatzen dut…\nHain zuzen, Ama Teresak Kalkutako kaleetan jaso eta zaindu zituen pobreetan irudikatuak daude indarkeria terroristaren biktimak. Baina indarkeria terroristaren biktimak irudikatuak daude, era berean, Karitateko Misiolarien ikonoan ere, indiarren “sariaz” jantzirik, ahaztu egiten baitira beren buruaz eta errukiaren aingeru bihurtzen besteentzat… Hau azalduko dizuet laburki:\na) Alde batetik, beharrezko dugu erukiara zabalik egotea, eta bereziki Jainkoaren errukiara. Beste era batera esanda, geure ingurukoen maitasuna onartzen dugun bezala, Jainkoaren guganako maitasuna ere onartzen ikasi behar dugu. Horrela bakarrik sendatu ahal izango dira gure zauriak, indarkeria terroristak gure bihotzean egin dituen zauriak… Ez pentsa; maitasuna onartzea ez da begirada batean dirudien bezain berezkoa eta erraza! Indarkeriaren krudelkeria jasan denean, askotan traumak nozitzen dira eta horiek zaildu egiten dute gure inguruko pertsonenganako konfiantza, eta baita gizakiarenganako konfiantza bera ere.\nSendabide honetan, benetan garrantzi handia izan dezake eta guztiz beharrezkoa gerta daiteke otoitz-esperientzia sakona izatea! Jainkoaren Errukiaren Igande honetan iragarri den Ebanjelioko pasartean, Tomas Apostoluaren gertaeraren kontakizuna entzun dugu. Jesus Berpiztuaren zauriak ukituz, sendatu egin zen haren sinesgogorkeria. Guk ere beharrezko dugu otoitzean Jesus ukitzea; edota, hobeto oraindik, berari gure zauriak uki ditzan uztea, horrela sendatuak geldi daitezen.\nb) Baina, bestetik, guk behar dugun errukia onartu ahal izateko, beharrezko da guk geuk erruki izatea; gu adina edota gu baino gehiago ere errukiaren beharrean aurkitzen direnen, eta baita guk baino gutxiagoren beharra dutenen ere erruki izatea. Gure zauriak sendatzeko terapiarik onena, geure inguruan ditugunekin eskuzabaltasunez erruki izatea da. Hau da Jesusen mezuak erakusten digun kontraesanetako bat: gure zauriak sendatzeko, geure buruak lagun hurkoaren “sendatzaile” eskaintzea da beharrezko. “Errukiaren seme-alaba” izateko, “errukiaren guraso” izan behar dugu. Emanez hartzen baita; eta geure buruaz ahaztuz iristen gara elkar aurkitzera… Hau da Ebanjelioaren logika eta dinamika sendatzailea!: “Zorionekoak errukitsuak, beraiek baititu Jainkoak erruki izango” (Mt 5, 7).\nSenide maiteok, indarkeria terroristaren zauriak errukiaren ukenduaz bakarrik senda daitezke; ematen den heinean hartzen da ukendu hori; izan ere, Jainkoagandik sortu eta dohainik emandako maitasuna besterik ez da errukia; eta era berezian sufritzen dutenei ematen die Jainkoak errukia, eskuzabal eman ere. Krakovian, Jainkoaren Errukiaren Santutegia inauguratzekoan, Joan Paulo II.ak esan zuen bezala: “Errukia kenduz gero, ez dago beste itxaropen-iturririk gizakiarentzat” (2002ko abuztuaren 17an).\nUste sendo honetan oinarriturik, “begirunez eta beldurrez” bai, baina Nazereteko Jesusen Ebanjelioak ematen didan ziurtasunez, eskari hau egitera ausartzen naiz Jainkoaren Errukiaren Igande honetan, indarkeriaren biktima zareten eta zeuon burua kristautzat daukazuen guztioi: fedez eta itxaropenez otoitz egin dezazuela zuen borrero izan zirenen konbertsioa eskatzeko. Otoitz heroikoa izango da; baina asko balio izango du zuen zauriak sendatzeko; eta, zalantzarik gabe, izango du bere eragina, nahiz eta egia izan, gizakiak askatasunez emandako erantzunaren misterioaren mende egongo dela betiere eragin hori. Hala izanik ere, Jainkoaren errukian dugun fedeak gizakiarenganako konfiantza sendotzera eta gizakiak onbideratzeko duen gaitasuna lantzera eramaten gaitu. Graziaren laguntzaz, giza askatasuna gai da egiaren eta ontasunaren bidera itzultzeko.\nSenide maiteok, nahi baduzue, utzi, nahi baduzue, alde batera nik esandako hitz hauek guztiak, baina geldi zaitezte gutxienean orain esango dizkizuedan hitz hauekin. Izan ere, Joan Paulo II.ak prestatua zuen mintzaldi bat Jainkoaren Errukiaren Igande honetarako, baina ez zuen irakurtzerik izan, egun honen bezperan hil zelako. Hala ere, idazki hau hil ondoko bere mezu gisa irakurri eta argitara zedila nahi izan zuen. Honela dio: “Gizadia desbideratua eta gaizkiaren, norberekoikeriaren eta beldurraren indarren mende dagoela dirudi batzuetan; gizadi honi gure Jaun berpiztuak bere maitasun barkatzailea eskaintzen dio dohain bezala, adiskidetu egiten du eta itxaropena sortzen dio berriro. Bihotzen konbertsioa dakarren eta bakea ematen duen maitasuna da. Zenbaterainoko beharra duen mundu honek Jainkoaren Errukia ulertu eta onartzeko!“\nJesus, Zugan jartzen dut nire konfiantza, Zugan jartzen dugu geure konfiantza!\nUna respuesta a MUNILLA GOTZAIAK TERRORISMOAREN BIKTIMEN ALDE ESKEINITAKO MEZAREN HOMILIA\nPingback: DONOSTIAKO GOTZAIAK ARANTZAZUKO AMAREN FESTAN EMANDAKO HOMILIA 2012 | RELIGIÓN EN NAVARRA – ERLIJIOA NAFARROAN


elinberri | argibide hiria | Page 771\nUrtarrilak 16-an, larunbatarekin, aek euskaltegiak berbabentura saioa prestatu du. Horrela ba, goizeko 10:00-etan Delikan orientzaio saio bat egongo da. Informazio gehiagorako 607673744 telefonora deitu.\nEuskal Herriko barraskilo txapelketaren saria Mungiako Lau Haizetara kazolak irabazi zuen, Merkatu plazan ospatutakoa.\nUdaletxera aldatu da atez ateko argibide bulegoa.\n2015eko ekitaldiak direla medio, kultur arloan ari direnek 24.878ko dirulaguntza jasoko dute.\nHerriko Etxeak 2016an behar izanen duen urtaroei loturiko langilegoa zehaztekotz lehen urratsak eman ditu. Baldintza: 17 urte bete izana. Bulegoetan aukerak ikusgai dira, agiriak aske, eta martxoak 4 baino lehen aurkeztu ahal izanen dira.\nUrtarrilak 24-an Formigalen eskiatzeko txangoa egingo da. Urtarrilak 19-an izango da izena emateko eguna. Prezioak eta baldintzak ikusteko http://alegriadulantzi.com/eu/index.php helbidera jo.\nGarraio pribatuei (txangoak, turismoa, …) autobusen plataformari buelta ematearen zerbitzua kobratzea onartu du Udalak, izan ere udal langilea bertan egon behar du horretarako. Tasak, 10 € lanegunetan eta 20 € jai egunetan.\nUrtarrila osoan zehar TAO txartela berritzeko aukera dute erabiltzaileek.\nGutieneko soldata 655,2 ordainsarian ezarri dute.\n« 1 … 769 770 771 772 773 … 835 »


Gogo pandemia (Joxan Rekondo) - Arizmendiarrieta Fundazioa\nInicio / Artículos y Noticias / Gogo pandemia (Joxan Rekondo)\nGogo pandemia (Joxan Rekondo)\nHondorik gabeko leize batean eroriak garela dirudi. Bizi dugun larrialdiak bizitzaren atal guztietan eragin du. Krisi sanitarioa iturburuan, baina ez dago ukatzerik ekonomia, gizartea eta politika ere oso-oso serio ikutu dituela.\nMaiz entzuten ari gara pandemiak ez dituela herrialdeetako mugak ezagutzen. Eta zabalkuntza globala duen krisialdia izanik, onar genezake etxean asma eta ezar genitzakeen neurriez haragoko estrategiak sortzea ikuspegi globalaren jabe diren erakundeei dagokiela. Hala ere, euskotarrok ez gaude salbuetsita gure koordenada propioetatik geurezko irakaspenak ateratzeko, hilabete luze hauetan egindako kaltea konpontzeko lagun diezaguketenak. Osasun larrialdiaren gainean, beraz, galderetako bat litzateke zein diren gure artean azaltzen ari diren jaiera eta egoerak.\nBirusari aurre egiteko premiatasunak baldintzatuta beharbada, bigarren maila batean geratu dira berreraikuntzaren zertzelatze lanak. Baina, dagoeneko agerian geratu dira zuzendu beharreko gabezietako batzuk. Medikuen Elkargoek kezkatuta agertu dira Lehen Arretako zerbitzuen saturazio-egoeragatik. Euskal Parlamentuak egin duen azken saiotik ondoriozta daiteke auziaren larriaz jabetu dela. Osakidetzaren ardatza den zerbitzua, osasunaren zaintzarako bere onenean mantendu behar den euspen-horma hori indartu egin behar dela agindu berri du lehendakariak.\nBaina, gure osasuna ez da soilik Osakidetzaren ardurapekoa, jende askok horrela ulertzen badu ere. Azpiegitura sanitariorik onena izanda ere, gizabanakooi dagokigun erantzukizun pertsonal eta komunitariorik gabe ezin izango zaio osasun-larrialdiari behar den bezala aurre egin.\nGiza-zaurgarritasuna agerian geratzen ari den bezala, garaiko kulturaren muinean dagoen ezbaia azaltzen ari da. Ez al dago lege-ezarpenaren mehatxuari sorik egin gabe jokabide soziala arautzeko indarra duen gizarte-erantzukizunik? Alferrik da erantzukizun sozialaren eta legezko preskripzioaren arteko dikotomiaren konponbidea bi mutur horietako batean bilatzea. Moldakorra den erdibide batean dago erantzuna. Salbuespenezko egoera da, eta biak -legea eta erantzukizuna- malguki integratzea da bide egokiena. Zigorrak ezarri behar dira gertatzen diren zenbait jokabide oker zuzentzeko, baina jendearen gehiengoak arduraz jokatzen du, jarritako neurriak gogorik onenarekin kunplituz.\nBadago arau-hausteen justifikazioa topatu nahi duenik ere. Jarrera horren azpian dagoena euskal karakterraren ezaugarria omen den ‘gregarismoa’ dela esan berri du Denis Itxasok. Eta antzeko zerbait EHBilduko Ubera eta Ibargurenek, auzo-zaletasunak bultzatutako portaerak direla. Baina, jokabide urratzaile horien atzean ez dago inolako taldekoitasunaren aldeko grinarik, arau-hausleen berekoikeria ajolakabea baizik. Eta hori bere gordintasun horretan salatu beharra dago. Nekane Murgari esan ohi zitzaion bere egitekoa ez zela gizarte-talde jakin batzuen jokamodu bidegabea gaitzestea. Egia esan, kontrako posizioa da auzo bizitzarentzat guztiz kaltegarria dena. Herri honetan, erantzukizunez jokatzen ez duenari kargua hartu behar zaio. Gure senekoa zen printzipio baten arabera, gizabanakoak ezin zuen hartu berarentzat ardurarik ez zakartzan eskubiderik, oraingo euskal demagogoak bestelakoaren alde egiten badute ere.\nDemagogia horrek ez dio inolako eragipen onik egin gobernantza politikoari. Esan beharrik ez dago bizi dugun larrialdia izugarria dela. Gaixotasunaren zabalkundea neutralizatzeaz aparteko eginbeharrak ugari dira. Egoerari aurre elkarlanean baino ezin zaio egin, eskuarte publiko zein pribatu guztien bitartez. Zentzuz jokatu ezkero, arlo ezberdinetako erakunde edo elkarteek, herritar banakoek ere, erantzun beharko liokete elkarrekin (‘auzolanean’) aritzeko deiari. Gobernantza era kooperatiboenean egiteko garaia da.\nHala ere, Parlamentuko bigarren indarrak ondorioz hartu duena da ‘polarizazio politikoa’ ikusarazi behar dela, eta beraz Urkullu eta ‘EAJ honekin’ batera ez dela posible lankidetzan aritu. Hitz gutxitan, larrialdiaren garaia baliatu nahi dute aurkakotasun politikoak areagotzeko aukera bezala.\nGaizki egingo lukete lehendakariak eta bere alderdiak, Otegiren taldeak proposatzen ari zaien termino berberetan erantzungo balute. Gobernuan dagoenak bere burua oposizioaren erasoetatik defendatzea baino arreta haundiagoa jarri behar du dagokion funtzioa betetzen. Eusko Jaurlaritzak ez du bere goiburu den auzolanaren iparra galdu behar. Auzolanak esan nahi duena da elkarkide garenok elkarrekiko obligazioak beteaz eta elkarrekin lan eginez lortzea dugula guztion ongia. Gure herrigintzan auzolanaren kulturari tinkotasunez eusten diogun bitartean, seguru ez dela tokirik izango zatiketa edo polarizazioa ziztatzeko prestatzen ari den edozein estrategiarentzat.\nMomentuko herrigintzaren zeinua elkarlana da, berreraikuntza lehentasun gisa hartu den garaikoa. Agian, zentzu praktikoa izan da herri bezala izan dugun ezaugarririk aipatuenetakoa eta “aukeren alorrean jokatzen jakitea” ahalbidetu diguna, Arizmendiarrietaren iritziz. Aitortu behar da bertakotasunean errotuta jardun izan duela zentzu praktiko horrek. Horrela ikusita, nahikoa litzaiguke euskal eskalaz gaineko eta denboraz gertuko diren aukera edo mehatxuen aurrean ondo kokatzeko dugun gaitasun hori bizirik mantentzea. Ez litzateke gutxi izango.\nBaina, jarraikortasun historikoaren bila ari den herri batek bere denbora luzearen jabe ere egiten saiatu beharko luke. Orduan, plantea daitekeena da krisia aukera bezala etorri ote zaigun etorkizunera begirako herri-ikuspegia lantzeko. Ez naiz partikularki erakunde politikoez ari etorkizuna asmo bihurtu beharraz ari naizenean. Euskal nazioaren sasoia, estatus politikoaren mailarekin identifikatu soilik perspektiba murritz batetik egin daiteke. Gure eraketa politiko-formala, noski, oso inportantea da, baina gizarte lana da lehena, komunitatearen sendotasuna eta iraupena nahi badugu. Azken honen sail guztiak indartu eta gero, energia berriekin bultza daiteke gainera estatusaren aldaketa, Acemoglu-Robinsonek deitutako Erregina Gorriaren efektuaren bitartez.\nBitartean, ez ditzagun eztabaida formalak puztu; eta, ameskerietan erori gabe, jarri gaitezen arnas luzeko herrigintzaren pizkunde berri bat pentsatu eta abian jartzera. Hori lortuko dugu etxeetatik hasten bagara oinarriak jartzen, auzo harremanak indartzeko, elkartegintza zibikoa zabaltzeko, edo inguru horri funtzionala litzaiokeen lankidetza-ekonomia bultzatzeko,… Baina, gizarte-egitura horren antolamendu osoa ez da egingarria izango eragintza espiritualik gabe. Horregatik, “eusko-espirituz ta arnasa barriz biziarazo dagigun inguruan daukagun guztia”, Arizmendiarrietak aholkatu zigun bezala.


Multikirola izen emate berriak\n10 plaza Gutxienez 0 pertsona hasteko\nPrezioa: 50€1 | 80€2\nOlague Asteartea eta Osteguna 17:00-18:00\n1Anue, Atetz, Odieta eta Ultzaman ERROLDATUTA\n2Beste bailararen batean erroldatuta\nApuntatuko den pertsonaren datuak\nBailara* Aukeratu Atetz Anue Odieta Ultzama Lantz Beste bat - Otro\nSexua* EmakumezkoaGizonezkoaBeste batAukeratu\nOrdainketa modua Aukeratu Txartela Tranferentzia edo diru sarrera\ninfo Datu Babesaren inguruko baldintzak irakurri eta onartzen ditut\ninfo Aukeratutako eskaintzak dituen baldintzak irakurri eta onartzen ditut\nFormulario eta datuen babesari buruz\nArduraduna Ultzamaldeako Gizarte Zerbitzuen Mankomunitatea\nHelburua Mankomunitateak antolatutako jardueren kudeaketa eta kobraketa. Emakumeen eta Gizonen Berdintasunerako apirilaren 4ko 17/2019 Foru Legean ezarritako helburuak eta betebeharrak betetzea.\nEskubideak Eskubidea duzu datuen atzipen, zuzenketa eta ezabaketara, informazio gehigarriaren atalean azaltzen diren beste eskubide batzuen artean.\nInfo + Datuen Babesari dagokion azalpen zehatzago eta xehetuagoa aurki dezakezu Pribatutasun Politika atalean edo dbd.ultzamaldea.ogz@infolocal.org helbidera idatziz.\nIkastaroari lotutako baldintzak\nMaskarillaren erabilpena, Osasun agintariek ezartzen dituzten irizpideen mempe egonen da.\nEspazioak eta jarduerak protokolo berezi baten barruan garatuko dira, legean ezarritako neurri higieniko eta sanitarioak bermatzeko.\nCovid19ak sortu dezakeen etenaldiak, kurtso amaieran berreskuratzen saiatuko gara. Bideragarria ez bada, online egiteko aukera aztertuko da. Kasu bakoitza modu indibidualean aztertuko da.\nIzen emateko azken eguna Urriaren 22a izango da eta ekintzak urriaren azkeneko astean edo azaroaren lehenengo astean hasiko dira.


Ken Zazpi taldearen kontzertua Lugaritzen — Eibar.ORG | Eibarko peoria\nHemen zaude: Hasiera / Blogak / Harrikadak / Ken Zazpi taldearen kontzertua Lugaritzen\nKen Zazpi taldearen kontzertua Lugaritzen\nMikel Iturria 2006/02/04 18:08\nOstegun gauean Nacho Vegasen kontzertuan egon nintzen Egiako Kultur Etxeko Gazteszenan.\nOstiral gauean, berriz, Lugaritzeko Imanol Larzabal aretoan Ken Zazpi talde bizkaitarraren emanaldira hurbildu nintzen.\nEz nuen taldea apenas entzun emanaldira joan aurretik. Irratian noizbait kanturen bat. Lauaxetari eginiko omenaldi diskoan, Rafa Ruedak gidatutakoan, Eñaut Elorrieta abeslariak hartzen du parte. Diskoa etxean dut eta zuzenean ikusi nuen Donostiako Antzoki Zaharrean emandako kontzertua.\nEsan zidaten neska gaztetxoen momentuko taldea zela. Eta hori horrela dela konprobatzerik izan nuen ostiral gauean. Ez dira 300 lagun sartzen aretoan, baina eserleku guztiak okupatuta zeuden. Berandu samar iritsi nintzenez, ez nuen ikusi publikoa nola sartu zen antzokian, baina bai ikusi nuela nola atera ziren.\nGurasoekin joandako zenbait gaztetxo tartean, 8-12 urte bitarteko haurrak ziren asko. Mutilen bat edo beste kenduta, gehiengoa neskak.\nKontzertuaren bisak jotzera atera zirenean, ikusle gazte askok ipurdia mugitu eta lehen lerroa okupatu zuten. 30-40 bat lagun bilduko ziren han aurrean.\nBitxia egin zitzaidan bukaeran gurasoak nola iritsi ziren haurren bila. Eta bitxia da ikustea fan mugimendu hau Euskal Herriko talde batekin. Bukaeran, puak eta baketak banatu zituzten musikariek zaleen artean.\nAmaitu zen kontzertua, atera zen jende guztia teatroaren kanpoaldera eta hara non agertzen den Eñaut zaleekin egotera. 30-40 bat lagun berriro barrura. Abeslariak guztiei egin zien kasu: argazki bat atera batzuekin (telefono mugikorren argazki kamerarekin, gehienek) edo sarrera edo kartelaren gainean idoloaren sinadura bat idatzi.\n10-15 minutu egon zen tipoa jendea atenditzen. Agur esan guztiei eta bakoitza bere zereginetara. Gaztetxoak etxera, adrenalina igoera hura lasaitzera. Ni, Oliyos tabernara zerbeza bat hartzera tipo zirikatzaile batek zapata bat bestea baino handiagoa nuela esaten zidan bitartean.\nZirikandok kolore ezberdinetako zapatak zituen soinean.


The Thomas Crown Affair (1968ko filma) - Wikipedia, entziklopedia askea.\nThe Thomas Crown Affair (1968ko filma)\nThe Thomas Crown Affair (euskaraz Thomas Crown Kasua) 1968ko Norman Jewison kanadar zinema zuzendariaren suspensezko filma bat da. Steve McQueen, Faye Dunaway, Paul Burke eta Jack Weston aktoreek antzeztu zuten.\ncrime film (en) , lapurreta filma, film dramatikoa eta film erromantikoa\nAddison Powell (en)\nPatrick Horgan (en)\nE. Allen Emerson (en)\nSam Melville (en)\nTodd Martin (en)\n[[Kategoria:Addison Powell (en) antzeztutako filmak]]\n[[Kategoria:Patrick Horgan (en) antzeztutako filmak]]\n[[Kategoria:E. Allen Emerson (en) antzeztutako filmak]]\n[[Kategoria:Sam Melville (en) antzeztutako filmak]]\n[[Kategoria:Todd Martin (en) antzeztutako filmak]]\nJatorrizko abesti onenaren Oscar Saria (Michel Legrand) irabazi eta Jatorrizko soinu banda onenaren Oscar Sariaren (Michel Legrand) izendapena jaso zuen. Jatorrizko abesti onenaren Urrezko Globo Saria (Michel Legrand) ere irabazi zuen.\n1999an izen berdineko berregokitzapena izan zuen, honetan Pierce Brosnan, Rene Russo eta Denis Leary aktoreek antzeztu zuten.\nThomas Crown (Steve McQueen) ber burua aberastu duen Bostongo negoziogizona da, baina daraman bizimoduarekin aspertua dago. Egunerokotasunetik ihes egin nahizik, ustez lapurreta perfektua dena burutzea pentsatu da: banku bat ohostu eta Brasilera ihes egitea. Gaizkile talde bat bildu, suitzar banku batean hiru milioi jarri eta lapurreta inongo arrastorik gabe gauzatuko du. Kasua argitzeko asmoz, aseguruetxe batek ikertzaile bat (Faye Dunaway) kontratatuko du.\nSteve McQueen: Thomas Crown\nFaye Dunaway: Vicki Anderson\nPaul Burke: Eddie Malone detektibea\nJack Weston: Erwin Weaver\nGordon Pinsent: Jamie McDonald\nBiff McGuire: Sandy\nYaphet Kotto: Carl\nAddison Powell: Abe\nAstrid Heeren: Gwen\nThe Thomas Crown Affair filmaren IMDBko fitxa irakurgai (Ingelesez)\nAzken aldaketa 13 abendua 2019(e)an, 14:03(e)tan\nOrriaren azken aldaketa: 13 abendua 2019, 14:03.


Hazilan proiektuaren laugarren edizioa hasteko prest. | Kimu Berri\nHazilan proiektuak eskualdeko gazte kualifikatuen laneratzea du helburu eta bi fasetan osatzen da. Lehen fasean, 80 orduko prestakuntza praktikoa jasotzen dute parte-hartzaileek konpetentzia pertsonaletan, profesionaletan eta lan-bilaketarako trebetasunetan. Bigarren fase batean berriz, praktikak egingo dituzte eskualdeko enpresetan. Izan ere, proiektua Debagoieneko 20 eta 44 urte bitarteko gazte langabeei, goi mailako heziketa zikloa edo unibertsitate ikasketak bukatuta dituztenei eta ikasketa horiekin esperientzia esanguratsurik ez dutenei zuzenduta dago. Enpresek, aldiz, gazte kualifikatu horien potentzialtasuna ezagutu eta proiektu berriak garatzeko aukera dute.\nEnpresei eta gazteei zuzendutako bi saio informatibo antolatu ditu Debagoieneko Mankomunitateak Hazilan proiektuari buruzko informazioa eman eta zalantzak argitzeko. Saio hauek irailaren 15ean izango dira Debagoieneko Mankomunitateko Udalaitz aretoan, goizeko 9etan enpresentzako saioa eta 11:00etan norbanakoentzako saioa. Praktiketan gazte kualifikatuak hartu nahi dituzten enpresa eta erakundeek, saiora joan gabe ere eskaerak egin ditzakete irailaren 26a arte, 943793090 telefonoan edo hazilan@debagoiena.eus helbidean. Parte hartzea nahi duten norbanakoek aldiz, Debagoieneko Goi mailako titulatuen poltsan izena eman beharko dute irailaren 20a baino lehen. Horretarako, debagoiena.eus webgunetik eskaera orria deskargatu eta Debagoieneko Mankomunitateko egoitzan aurkeztu behar da dagokion dokumentazioarekin batera.\nLaugarren edizioa izango da oraingoa 2016an martxan jarri zenetik eta aurreko hiruetan denera 43 pertsonak parte hartu dute, horien artean gehiengoa emakumezkoak izanik, 26 zehazki. Behin praktikak amaituta, 10etik 7k lanean jarraitzen dute praktikak egin dituzten enpresan edo beste enpresa batean. Hazilan proiektuaren edizio desberdinak Euskal Herriko 2014-2020 programa operatiboaren bidez gauzatu dira, hain zuzen ere, programa honen finantziazioaren %50a EGIF-ek eman du eta Garapenek koordinatzen du.


Calistenia parkea egiten hasi dira Boni Laskurainen, oreka ariketak egiteko | Bergarako Udala\nCalistenia parkea egiten hasi dira Boni Laskurainen, oreka ariketak egiteko\nBergarako Udala-k Az, 2018-05-30 10:43-n bidalia\nDagoeneko hasi dira Boni Laskurainen -kanposantuaren eta Ipintzako patioaren artean- calistenia parke bat egiteko lanak. Calistenia da gorputzaren pisuarekin eta orekarekin jokatuta alturan ariketa fisikoak egitea. Parkour antzeko modalitate bat, baina horretarako espreski jarritako barra eta plataformekin.\nOrain dela urte eta erdi gazte talde batek Udalera jo zuen halako parke bat jartzeko eskatuz, eta hainbat sinadura batu zituen. Udalak eta gazteek hiru bilera egin izan dituzte parkearen zehaztasunak eta kokapena zehazteko; eta tarte horretan beste gazte talde batek eskaera antzekoa egin du. Hala, bi taldeekin batera definitu da behin betiko proiektua eta kokapena.\nSasoi enpresak astean hasi ditu lanak; bera egiten dabil obra zibila eta harriak jartzeko gunea; eta Deportes Urbanos-i erosi zaio parkea bera eta instalazioa. Guztira, 15.000 euro inguruko aurrekontua izango du.\nParkea ekaina bukatu aurretik gauzatuko da.


Euskal Herriko 85 erakunde baino gehiagok bat egin dabe Euskaraldiagaz - bizkaie.biz\nBizkaie! 2018-05-31 12:07 Euskerea berbagai\nEuskaraldiak erantzun ona izan daian, hainbat bidelagun behar ditu. Hiztunak suspertzeko lagunak behar doguz, eta gaur geugaz dagozan erakundeek norabide horretan lagunduko deuskue.\nEuskaraldia: 11 egun euskaraz ariketa sozialari atxikimendua emon deutsien 85 bat erakundeetatik 55 baino gehiagoko ordezkariek agerraldia egin dabe Gasteizko Oihaneder Euskerearen Etxean. Berba egin dabe: Miren Dobaran, Eusko Jaurlaritzako Hizkuntza Politikarako sailburuordeak, Arrate Illaro, Euskaltzaleen Topaguneko kide eta Euskaraldiaren koordinatzaileak, Ignacio Lekunberri, Mutualiako gerenteak, Jose Maria Eizagirre, Fagor-eko lehendakaritza batzordeko ordezkariak eta Izaskun Landaida, Emakundeko zuzendariak.\nMiren Dobaran sailburuordeak erakundeen konpromisoaren garrantzia azpimarratu dau: Euskaraldiak erantzun ona izan daian, hainbat bidelagun behar ditu. Hiztunak suspertzeko lagunak behar doguz, eta gaur geugaz dagozan erakundeek norabide horretan lagunduko deuskue. Herritarrek erakundeei lotuta egiten dabe euren egunerokoa: alkarteetan, enpresetan, kirol alkarteetan, aisialdi taldeetan... Eta Euskaraldiagaz bat egin daben erakundeek ekimena zabaltzen eta sustatzen laguntzeko konpromiso argia hartu dabe.\nArrate Illarok laburbatu ditu gakoetako batzuk: Euskaraldiko erakunde sustatzaileek herritarrei bidea erraztuko deutsee euren eremuan Ahobizi eta belarriprest lez hizkuntzearen erabileran urratsak emon deiezan. Horretarako ekimenaren zabalkundea egin, kideak aktibau, eta ariketea egiteko baliabideak eskainiko deutseez.\nIgnacio Lekunberrik inguruari erreparau deutso: Gizarte batean bizi diran enpresek gizarte horretan erabilten dan hizkuntzea erabili behar dabe'. Jose Mari Izagirren berbetan horren adibidea: langile asko eta askorentzat Fagor da eurek euskeraz egiteko daben espazio bakarra, eta hori jakinda, arrazoi gehiago doguz Fagor eskualde moduan ulertu eta gure lantokietan Euskaraldia antolatzeko.\nBestetik, alkarlanaren garrantzia azpimarratu dau Izaskun Landaidak: Euskaraldia batasun eta alkarlan horren adierazpen bat da. Danak batera helburu berari eusteko. Emakundek Euskaraldia babesten dau, eta Euskaraldian agente aktibo izan nahi dogu, izan be, erakunde publikoek erantzukizun berezia dogu euskerearen erabilerearen sustapenean. Ahobizi izan nahi dogu, herritarrei lehen berbea euskeraz eginez. Eta Belarriprest izan nahi dogu geugana herritarrak be euskeraz hurreratzea sustatuz. Emakundek azken urteotan ahalegin bereziak egin ditu euskerea lan hizkuntza bihurtzeko, eusle metodologia erabili eta ikusi dogu inertziak aldatzea benetan posible dala eta horregaitik sinisten dogu Euskaraldiaren eraginkortasunean.\nEuskerearen erabilereari jagokonez, herritarren hizkuntza ohituretan eragiteko helburua dauen ariketan parte hartzeko Euskal Herri osoko 350 herritik gora emon dabe izena eta erakundeen artean 85 baino gehiago dagoz. Egunez egun gero eta herri eta erakunde gehiago doaz ekimenera batzen, beraz, hazten jarraituko dauen zerrendea da.\nEuskaraldia: 11 egun euskaraz ariketa sozialaren helburua herritarrak badira be erakundeen zeregina garrantzitsua izango da, izan be, herritarren bizimoduari lotuta dagoz eta erakunde publikoetan, euskerearen gizarte erakundeetan zein bestelako enpresa eta erakundeetan hizkuntzearen aktibazinoa bermatzeko, inguru abegikorrak sortzea funtsezkoa da.\nEuskaraldiagaz bat egin daben erakundeen zerrendea ikusteko klik egin hemen.


Páginas: 1 ... 7 8 9 10 11 12  14 15 16 17 18 19 ... 46 Ir Abajo\n« Respuesta #144 en: Martes 29 Enero 2013 21:19:49 pm »\nIgartzen da hego haizea dabilela 15.2º ditugu orain .....\n« Respuesta #145 en: Miércoles 30 Enero 2013 00:04:17 am »\nGabon.. Hego haizea tarteka zakar xamar dabil Itziar alde hontan, oso giro epelakin.\nNafarroako nere alden Etxarrin izozketan hasteko gutxi falta zaio bainan ustet han ere hegoa jotzen hasiko zela. Dorraon seguru, Etxarrin 2.8ºC badira, ba 5-7ºC grado bitartean izanen dira. Nere ustez elur dexente urtuko zuen dagoeneko eguteran, bestetan aldiz iruzkiak indar gutxi dunez aguantatuko zula pentxatzen det..\n« Respuesta #146 en: Miércoles 30 Enero 2013 08:56:45 am »\n14º markatu ditut Artziniegan goizeko 7etan, eta orain 12º inguru Gasteizen. Hegoaize totala.\n« Respuesta #147 en: Miércoles 30 Enero 2013 13:38:51 pm »\nHemendik be 20º... eta eguzkia hodei altuen artian.\n« Respuesta #148 en: Miércoles 30 Enero 2013 15:01:12 pm »\nba hemen 22 gradu zezkau uantxe... ta lañu altuak....\ngoizen minimua 16 grautakua izan dek..... makina egun frexkuauak eukiko genixkin uztaillian,,,\n« Respuesta #149 en: Jueves 31 Enero 2013 13:36:47 pm »\nBeste udako egun bat neguaren erdian 21º eta eguzkia nagusi.\n« Última modificación: Jueves 31 Enero 2013 16:51:06 pm por elur »\n« Respuesta #150 en: Jueves 31 Enero 2013 23:52:33 pm »\nNik ere Imotzen, eurra etxera sartzen asteburu "on" honi begira, izerditan bukatu dut, baina 8etan handik alde ein baino lehen euri bitin bat hasi du botatzen, xirimiri fin fina zen.\nDena den, aemetek imotzerako elurra iragartzen du ta foro hontakoek euria...ea nork asmatzen duen, orokorrean aemetek Imotzerako behintzat, sarriago asmatzen du...\nEa aste buru hontan dena txuri ikusten dugun berriz ere.\nElur kopuruari dagokionez, bai nik ere uste dut boladak direla, zikloak, baina aitortuko dut txikitan bizi izandako ziklo horien zai nagoela...\nIpurtarina naiz bai, 99an EHtik atera ta 2008an itzuli nintzen, tarte hori UK-n, Holandan, Alemanian, Italian ta Iparralden pasa nuen... (Toki horietan guztietan ere somatzen zen elur kopuru murritzagoa, batez ere UK-n( batzuk tarte hori probestuz mahastiak landatzeraino) ta Berlin aldera, hemen txantxetaz, laranjaondoak landatu beharko zituztela zioten...)\nAbaurregainan oraingo hontan aintzinako elurtea bota duela esan dit hango lagun batek, 70-80 garren hamarkadan holako 1 edo 2 izaten zituztela ta orain aldiz gutxitan...\n« Última modificación: Jueves 31 Enero 2013 23:55:11 pm por nikhotza »\n« Respuesta #151 en: Viernes 01 Febrero 2013 00:51:45 am »\nCita de: nikhotza en Jueves 31 Enero 2013 23:52:33 pm\nMundu pixkat bakek ordun, bejon daikela.\nSartzak egurra egurraaaa beharko dek eta ... Otxaila erabat interegarria heldu zaigu.. Gainera ematen do ipar haizeak inertzi dexentea artu behar dikela oraingo hontan. Hirean elurra franko einen dik eta gurean ere, gureako hau dek elurretako haize eta situzaio hoberena.. lastima motza izan behar dela bainan berriz ere asteazkeneako beste embata berri bat datorkigu.\nUdaberri giroa.. oso hoikoa da giro klase hau urtarrilen... nik ustet hau normalagoa dala urtarrilen otxail eta martxoan baino. Orokorren hoietan iparra errexo sartzen dik... nere irudipena da edo zuei ere berdiña iruditzen zaizue??\nOstiral earra pasa.. ta asteburua aprobetxau ta argazki festa izan dezagun..jeje\nPd; dagoeneko 150 mezu pasa dittugu..\n« Respuesta #152 en: Viernes 01 Febrero 2013 13:38:05 pm »\nEguerdion! 16º eta laino altuak, arratsaldeko iparraldeko erasoaren zain.....\n« Última modificación: Viernes 01 Febrero 2013 17:42:16 pm por elur »\n« Respuesta #153 en: Viernes 01 Febrero 2013 17:53:26 pm »\nArrastion, bortzhirietatikan. Etxalarren oaintxe 16ºC, eurik ez eta haizea hegoaldekoa, aldaketaren zain.\nBarometroa azkar jaisten ari da, 15hpak atzotik oain arte. Gaur gauean bertan hasiko da aldaketa, haizea iparretik etorriko zaigu eta horrekin tenperatura azkar jaitsiko da eta euria edo elurra etorriko dira. Bihar eguerditik igande arte izango omen da gogorrena iparraldeko haize gogorra, zakarra tarteka euria eta elurra, bitartean ekaitzen bat bota dezake.\nIgande goizean -6ºc 850hpa tan izango ditugu eta seguraski hor elur kota dexente jaitsiko da, nahiz eta geopotenzialak altuak izan, bainon eguna aurrera joan ezkero prezipitazio gutxio eroriko da.\nHori bai 500 edo 600 metrotik gora ederra jasoko da denbora gutxitan. Sorte on ta ongi izan.\n« Respuesta #154 en: Viernes 01 Febrero 2013 23:19:20 pm »\nBai, zerbait bizi izandakoa naiz...\nHemen jada 5ºtan gaude ta euria bortizki ari du, ea bihar goizerako dena txuri dagoen ta ongi diozunez, argazki andana eiten ditugun!!!\n« Respuesta #155 en: Sábado 02 Febrero 2013 11:20:47 am »\nAupa denei, hemen elurrik batez, 800-900metrotatik gora bota du, hortik behetik euria...\nOraintxe euria ari du ta 4.5º\nPáginas: 1 ... 7 8 9 10 11 12  14 15 16 17 18 19 ... 46 Ir Arriba


Bi gizon atxilotu dituzte, bata Algortan eta bestea Donostian, sexu eraso bana egotzita | Gizartea | Berria\nBi gizon atxilotu dituzte, bata Algortan eta bestea Donostian, sexu eraso bana egotzita\nEpaileek baldintzapean aske utzi dituzte bi erasotzaileak. Beltran de Herediak adierazi du ezin dela esan sexu erasoak ugaritu direnik.\nDonostiako udalbatzarraren elkarrateratzea, sexu erasoak salatzeko. J. URBE / FOKU\nErtzaintzak bi gizon atxilotu ditu, sexu eraso bana leporatuta; bata, Algortan (Bizkaia), eta bestea, Donostian. Ostiral gauean izan zen Algortako erasoa; etxebizitza batean adingabe bati sexu erasoa egitea egotzita atxilotu zuten gizonezko bat, larunbatean, goizeko 05:30 inguruan, eta emakumea Gurutzetako ospitalera eraman zuten, arta zezaten. Atzo goizean, erasotzailea epaitegira eraman zuten, eta epaileak erabaki zuen baldintzapean aske uztea. Getxoko Udalak erasoa salatzeko elkarretaratzea egingo du gaur, 19:30ean.\nDonostiako erasoa, berriz, Aste Nagusia hasi baino ordu batzuk lehenago izan zen; larunbatean, 01:30 aldera. Gizon bat emakume bati ukituak egiten saiatu zen, andre horri eta harekin zegoen lagunari kalean oldartuta. Salaketa jarri zuten, eta ordu batzuk geroago atxilotu egin zuten gizona. Larunbat arratsaldean epaitegira eraman zuten, eta epaileak baldintzapean aske uzti zuen. Donostiako Udalak gaitzetsi egin du erasoa, eta esan du istilua «Aste Nagusitik at» jazo dela; adierazi du jarrera horiek «emakumearen askatasuna eta duintasuna» gutxiesten dituztela.\nAzken asteetako gertakarien harira, Estefania Beltran de HerediaEusko Jaurlaritzako Segurtasun sailburuak adierazi du ezin dela esan aurten sexu erasoak ugaritu egin direnik, eta azpimarratu du herritarren «kontzientziazioa» handiagoa dela halakoak salatzeko orduan.\nBilboko konpartsek, bestalde, agerraldi bat egin zuten atzo, erasorik gabeko jaiak nahi dituztela adierazteko: «Urteak daramatzagu erasorik gabeko jaigune bat eraikitzeko lanean, gozamena, errespetua eta elkarzaintza nagusitu daitezen».


Uruguaiko futbol liga - Wikipedia, entziklopedia askea.\nUruguaiko futbol liga (Primera División) Uruguaien jokatzen den futbol txapelketa nagusia da. Munduko ligarik zaharrenetakoa da 1900 urtean hasi baitzen jokatzen. Club Atlético Peñarol eta Nacional de Montevideo dira dominatzaile nagusiak.\nAntolatzailea Asociación Uruguaya de Fútbol\nGaraipen gehien Peñarol (50 Liga)\n3.1 XX mendeko ligak\n3.2 XXI mendeko ligak\n1900an abiatu zen liga Asociación Uruguaya de Futbol-ek antolatuta. 1923an Peñarolek ligatik atera eta bere elkarte propioa sortu zuen Federación Uruguaya de Futbol eta bi urtetan liga berria antolatu zuen. 1925eko txapelketak ez ziren osatu eta azkenean hurrengo urterako berriz bakarra osatzea erabaki zuten. 1930an ere ez zen ligarik izan Munduko Txapelketa antolatu zelako Uruguaien.\n1994an liga bi fasetan banatu zen, Torneo Apertura eta Torneo Clausura. Txapelduna erabakitzeko torneo bakoitzaren irabazleen arteko partida. Ligak urte naturalak bete izan ditu baina 2005ean Europarren antzera jokatzen da, abuztuan hasi eta maiatzean bukatuz.\nXX mendeko ligakAldatu\n1900 CURCC (Peñarol)\n1901 CURCC (Peñarol)\n1902 Nacional de Montevideo\n1903 Nacional de Montevideo\n1905 CURCC (Peñarol)\n1907 CURCC (Peñarol)\n1911 CURCC (Peñarol)\n1912 Nacional de Montevideo\n1915 Nacional de Montevideo\n1916 Nacional de Montevideo\n1917 Nacional de Montevideo\n1918 CA Peñarol\n1919 Nacional de Montevideo\n1920 Nacional de Montevideo\n1921 CA Peñarol\n1922 Nacional de Montevideo\n1923 AUF Nacional de Montevideo\n1923 FUF Montevideo Wanderers\n1924 AUF Nacional de Montevideo\n1924 FUF CA Peñarol\n1925 ez bukatuak\n1926 CA Peñarol\n1928 CA Peñarol\n1929 CA Peñarol\n1930 ez jokatua\n1932 CA Peñarol\n1933 Nacional de Montevideo\n1934 Nacional de Montevideo\n1935 CA Peñarol\n1936 CA Peñarol\n1937 CA Peñarol\n1938 CA Peñarol\n1939 Nacional de Montevideo\n1940 Nacional de Montevideo\n1941 Nacional de Montevideo\n1942 Nacional de Montevideo\n1943 Nacional de Montevideo\n1944 CA Peñarol\n1945 CA Peñarol\n1946 Nacional de Montevideo\n1947 Nacional de Montevideo\n1948 ez bukatua\n1949 CA Peñarol\n1950 Nacional de Montevideo\n1951 CA Peñarol\n1952 Nacional de Montevideo\n1953 CA Peñarol\n1954 CA Peñarol\n1955 Nacional de Montevideo\n1956 Nacional de Montevideo\n1957 Nacional de Montevideo\n1958 CA Peñarol\n1959 CA Peñarol\n1963 Nacional de Montevideo\n1964 CA Peñarol\n1965 CA Peñarol\n1966 Nacional de Montevideo\n1967 CA Peñarol\n1968 CA Peñarol\n1969 Nacional de Montevideo\n1970 Nacional de Montevideo\n1972 Nacional de Montevideo\n1973 CA Peñarol\n1974 CA Peñarol\n1975 CA Peñarol\n1977 Nacional de Montevideo\n1978 CA Peñarol\n1979 CA Peñarol\n1983 Nacional de Montevideo\n1986 CA Peñarol\n1993 CA Peñarol\n1994 CA Peñarol\n1995 CA Peñarol\n1996 CA Peñarol\n1998 Nacional de Montevideo\n1999 CA Peñarol\n2000 Nacional de Montevideo 1-0, 1-1 CA Peñarol\n2001 Nacional de Montevideo 2-2, 2-1 Danubio\n2002 Nacional de Montevideo 2-1, 2-1 Danubio\n2003 CA Peñarol 1-0 Nacional de Montevideo\n2004 Danubio 1-0 Nacional de Montevideo\n2005 Nacional de Montevideo -¹ Defensor\n2005-06 Nacional de Montevideo 4-1, 2-0 Rocha FC\n2006-07 Danubio -² CA Peñarol\n2007-08 Defensor 2-1, 0-0 CA Peñarol\n2008-09 Nacional de Montevideo 2-1, 2-1 Danubio\nJoaquín Boghossián (16)\n2009-10 CA Peñarol 1-0, 1-1 Nacional de Montevideo\n2010-11 Nacional de Montevideo 1-0 Defensor\n2011-12 Nacional de Montevideo 1-0 Defensor\n2012-13 CA Peñarol 3-1 Defensor\n2013-14 Danubio 0-0, 2-2 (pen:3-2) Montevideo Wanderers\n2014-15 Nacional de Montevideo 3-2 CA Peñarol\n2015-16 CA Peñarol 3-1 Plaza Colonia\n2016 (T)³ Nacional de Montevideo\n2017 CA Peñarol 0-0 (pen:4-2) Defensor\n2018 CA Peñarol -4 Nacional de Montevideo\n2019 Nacional de Montevideo 1-0 CA Peñarol\nIgnacio Ramírez (24)\n¹ 2005 urtean Defensor taldeak uko egin zion finala jokatzeari Nacionalen aurkako azken partidan luzapeneko 7. minutuan penaltiaren bidez galdu zuelako protestan.\n² 2006-07 urtean Apertura zein Clausura Torneotan Danubio izan zen lehena eta Peñarol bigarrena, ez zen finalik jokatu beraz.\n³ 2016ko denboraldia trantsiziozkoa izan zen eta itzuli bakarra jokatu zen eta ez zen finalik jokatu, ligako lehena izan baitzen irabazlea.\n4 ez zen finalik izan, Peñarolek irabazi zituelako txapelketa biak.\n5 2020ko liga 2021eko martxoan amaituko da COVID-19 pandemiaren eraginez.\nClub Atlético Peñarol (+CURCC) 506 1900, 1901, 1905, 1907, 1911, 1918, 1921, 1928, 1929, 1932, 1935, 1936, 1937, 1938, 1944, 1945, 1949, 1951, 1953, 1954, 1958, 1959, 1960, 1961, 1962, 1964, 1965, 1967, 1968, 1973, 1974, 1975, 1978, 1979, 1981, 1982, 1985, 1986, 1993, 1994, 1995, 1996, 1997, 1999, 2003, 2010, 2013, 2016, 2017\nClub Nacional de Football 47 1902, 1903, 1912, 1915, 1916, 1917, 1919, 1920, 1922, 1923, 1924, 1933, 1934, 1939, 1940, 1941, 1942, 1943, 1946, 1947, 1950, 1952, 1955, 1956, 1957, 1963, 1966, 1969, 1970, 1971, 1972, 1977, 1980, 1983, 1992, 1998, 2000, 2001, 2002, 2005, 2006, 2009, 2011, 2012, 2015, 2016, 2019\nRiver Plate Futbol Club 4 1908, 1910, 1913, 1914\nMontevideo Wanderers FC 4 1906, 1909, 1924, 1931\nDefensor Sporting Club 4 1976, 1987, 1991, 2008\nDanubio Futbol Club 4 1988, 2004, 2007, 2014\nRampla Juniors FC 1 1927\nCentral Español FC 1 1984\nClub Atlético Progreso 1 1989\n6 1900, 1901, 1905, 1907 eta 1911eko ligak eztabaidan daude, CURCC eta Peñarol talde bera edo bi talde ziren erabaki behar da. Horregatik palmares askotan Peñarolek 45 garaipen bakarrik ditu.\n(Gaztelaniaz) Uruguaiko Federazioaren webgune ofiziala


Ezkabako talaiatik: April 2008\nLiburuaren Nazioaren Egunaren haritik, Iruñeko Biurdana Institutuan ekimen polita ospatu ohi dute. Idazle bat hartu, eta bere obrak, boluntario batzuren artean, irakurraldi publikoan eskaini. Aurten, Euskal Liburuaren IX. Irakurketa Publikoan, Gabriel Aresti izan da aukeratua, eta bertan egon garenok gozatu dugu esperientzia.\nNiri, Karakolari, egokitu zait Jainkoa jaio da Otxarkoagan ipuinaren zati bat irakurtzea; karakola diot, zeren hurrengo irakurlea Mila Barea laguna izan baita... Bai, badakit, txiste erraza zen baina, kontu jakina denez, "nobody cares about my blog", eta nik nahi dudana idazten dut Ezkabako Talaia honetatik... Baina noan harira: kirioak dantzan, baina airoski atera garelakoan nago, biak ala biak atera ere, Karakola eta Barea. Irakurtzen bukatutakoan bisita-liburuan zerbait idazteko eskatuta, hauxe idatzi dut:\nJainkoa jaio omen zen Otxarkoagan\neta gaur Aresti berpiztu da Biurdanan\nOrdainetan, lore bana eta oroigarri polita eraman dugu etxera... eta Gabriel Arestiren alarguna den Meli Esteban-en hitzak gogoan: "Segi poesia irakurtzen, eta euskaraz bada, hobeto!"; baita bere eskerron hunkigarria ere.\nPosted by Itxaurdi at 16:11 No comments: Links to this post\nMuxugorri liburuttoa kalean da. Gaur aurkeztu da Berriozarko liburutegian, Liburuaren Nazioarteko Egunaren karietara. Aspaldiku elkartearen ekimenez eta Berriozarko Udalaren laguntzari esker argitaratu da. Poesia liburu honetan, besteak beste, Ezkabako talaiariak ere bere olerkiak argitaratzeko aukera izan du, Berriozarko beste lagun batzurekin batera. Hamarna olerki poesia antologia honetan, eta jarraian, horren lagin txikia: Tximeletrak\nBehin lainoan idatzitako\nlokamutsen artean sortu ziren;\naspaldian izan zenez,\noroitzapen lausoak baino ez dira\neta, halarik ere, lantzean behin susmatzen ditut:\nahanzturaren basamortuaren ertzean dabilzkit hegan,\negunaren eta gauaren arteko muga inarrosten.\nAgian, horregatik izaten dut beti\nkoaderno bat mesanotxean,\ntximeletra dantzariak agertuz gero\npapereratzeko beti prest.\nOraingo tximeletra hauekin\ngertatu den bezala.\nGaur bezalako egun gogoangarrietan irudiek gordetzen dituzte une goxoen oihartzunak.\nPosted by Itxaurdi at 23:11 No comments: Links to this post\n"Jara Bartzelonan" liburuaren iruzkin politikoki-ez polita\nAspaldiku kontuekin buru-belarri, aspaldian ez dut liburu baten gaineko iruzkinik plazaratu Ezkabako talaia honetatik. Bartzelona urrunxko dagoen arren, Jara Bartzelonan izeneko liburutxoaren berri eman nahi dut.\nJasone Osoro-ren Jara pertsonaiaren sagako –edo maltzur izan gaitezen- sigi-sagako beste kate-begi bat; Bartzelonara joan zaigu…"Mundua inoiz baino erraldoiagoa zen eta munstro handi batek eztarritik behera irentsiko zuela pentsatzen hasi zegoen [Jara]. Bakardadearen munstroak, nola ez” hiri handian, Bartzelonan; eta han… “bakardadea ezberdina da bakarrik zaudenean. Jendez inguratutako bakardadea da, gaizki sentiarazten zaituena”\nArin doan nobelatxo honetako kontuak sobera prebisibleak dira, ene uste apalean; badakit Haur eta Gazte Literatura epigrafepean argitaratzen diren liburu gehienak “prebisible"tzat har daitezkeela, baina Jara-rekin... aspertu naiz.\nBestalde, harritzen nau gurasoak ze jatorrak diren; horren adibide, aipamen hau:\n“-Ondo? Mutil guztiek pentsatuko dute…\nAita, faborez, ez hasi!\nAitak alde batetik arrazoi du. Badakizu gaurko eguna oso garrantzitsua dela zuretzat eta konfiantza osoa daukagu, baina kontuz ibili, ados?”\nHarrapa ezank (sic)\nGainera, Euskararen aldetik baditu kontu batzuk orraztu beharrekoak, [68. or.] “Uzten?” -Zertara jolastu? -Panpinekin”… [73. or.] Zergatik egin du hori idazleak? Nolabaiteko sinesgarritasuna emate aldera? Baina sinesgarria al da katalanak –baita ume ttipiak ere- euskaraz hasiera-hasieratik egitea? Mesedez!\nBarbie-ren –Jara-ren‑ mundu xoragarrian, gurasoak oso majoak dira eta lagunak egiteko erraztasun handiak ditu nerabe batek… baita 18 urteko baten musuak jasotzeko ere. Esadazu egia; sinesgarria al da, adibidez, horrelako galderak egitea lagun katalanak Jarari?: “Edo distantzian leial izango zaizula uste al duzu?\nEta gehiago: “metroan sartu zenean, kaskoak jarrita eserita zegoen beltz batek goitik beherako errepasoa egin eta begi-keinua luzatu zion. Jara lotsagorritu egin zen, baina, barrutik, harro sentitu zen. Eder, erakargarri. Eta horrek indarra eman zion” Aitor dezadan: ezin izan dut bukatu leitzen: Oriol-en musuarekin haluzinatuta –h eta guztiz‑ gelditu naiz.\nHalere, gustuak gustu; saga –sigi-saga- bereko beste liburuak gozatu zituenak badu non gozatzen jarraitu: Jararekin Bartzelonan.\nBadakit: gaztetxo batzuek irensten eta goraipatzen dutela Jara... Baina, ez al dut gorago esan "iruzkin politikoki-ez-polita" egin behar nuela?\nPosted by Itxaurdi at 08:00 No comments: Links to this post


Resanok Nafarroako 1. Mailako Txapelketako kanporaketa du jokoan - Dorrao - Guaixe.eus\nResanok Nafarroako 1. Mailako Txapelketako kanporaketa du jokoan\nGuaixe 2019-09-20 08:04\nIgandean izanen da kanporaketa, 17:30ean, Uharte Iruñeko Toki-Alai pilotalekuan, eta ariko diren 9 aizkolarietatik 5 onenak final handirako sailkatuko dira\nIgandean Nafarroako 1. Mailako Txapelketako kanporaketa jokatuko da Uharte Iruñeko Toki-Alai pilotalekuan. 9 aizkolari ariko dira guztira: Iker Vicente (Otsagi), Jon Rekondo (Leitza), Joxean Etxeberria (Ziga), Oier Kañamares (Arostegi), Ruben Saralegi (Leitza), Juan Jose Lopez (Lezaun), Eneko Saralegi (Leitza), Iban Resano (Dorrao) eta Asier Pellejero (Areso). Julen Kañamares ere aritzekoa zen, baina ezingo da aritu, lesionatuta baitago.\nAizkolari bakoitzak bi kanaerdiko, bi 60 ontzako eta oinbiko bat erdibitu beharko ditu etzi Uharten. Lehen bost sailkatuek azaroaren 15ean Donezteben jokatuko den Nafarroako 1. Mailako Txapelketako finalerako sailkatuko dira, eta azkeneko bi sailkatuek, printzipioz, maila galduko dute. Eta aipatzekoa da azken aurreko sailkatuak Julen Kañamaresen aurkako jaitsiera kanporaketa eskatzeko aukera izanen du.\nNafarroako puntako aizkolariak dira igandean lehiatuko direnak; ea dorrobarrak lan ona egiteko aukera duen eta lehendabiziko bosten artean sailkatzen den, finala jokatu ahal izateko.\nGoizeder Beltza, EHko 3. mailako finalera\nIgandean Euskal Herriko 3. Mailako Aizkolarien azken kanporaketa jokatu zen Irurtzunen. Guztira 11 aizkolari aritu ziren lanean, tartean Goizeder Beltza etxarriarra eta Iker Gorriti uhartearra, eta lau kanaerdiko erdibitu behar izan zituzten. Lehen bi sailkatuek lortu zuten final handirako sailkatzea: Eneko Saralegik eta Goizeder Beltzak. Oraindik zehaztu gabe dagoen datan eta tokian jokatuko dute finala biek, Ruben Saralegi, Xabier Orbegozo “Arria V.a”, Luis Polanko, Txomin Amundarain eta Ioritz Gisasola aizkolariekin batera.


Irlandako Antzerki Nazionala deritzon horretan, Brian Friel izan da, eskierki, Euskal Herrian mirarik handiena izan duen egilea. 1988an, Frielen antzezlan bat estreinatu zuen Donostiako Tanttaka taldeak, Agur Eire, agur. Bertan, honako istorio hau kontatzen da: heldu da britainiar armada Irlandara, eta konkistatzaile prestuen gisan, lurraldearen mapa egiteko agindua dakar. Hor hasi dira soldaduak herritarrei galdezka: «Herri honek, nola du izena? Eta errekasto horrek? Eta harako muinoak?». Eta irlandar gaiztoak, gaiztoak zer diren, okerreko erantzuna beti. Hurrengo herrian, beste horrenbeste; eta berdin. Harantzagokoan, gauza bera. Azkenean, inbasio indarrek marraztu zuten mapak ezer gutxi zuen egiatik, herriak, errekastoak eta muinoak ez diren tokietan agertzen baitziren. Halako Irlanda amorfoa zen britainiarrek egindako kartan ageri zena. Horra menperatuaren mendeku txikia.\nGarai bertsuan, eta ez dakit Frielen istorioak eraginda, antzeko lanetan aritu zen Asisko Urmeneta, Iruñean egindako hormairudi batean aurrena eta Napartheid fanzinearen bigarren zenbakian gero. Arrunt ezaguna egin zen «Soweto? Euskal Herria baino hobeto!» leloaren gainean, Afrikako karta bat, Euskal Herriaren irudira egina. Kolonizatzailearen eskuak Bayonne idatzia du Maroko gainean, Tudela Hegoafrikar Errepublikan, Guernica/Guernique Senegalen, Mauleon Egipton, San Sebastián/Saint Sébastien Mauritanian, Aoiz Etiopian, Bilbao Ginean, Petilla Madagaskarren... Frieli eginiko keinua baino askoz gehiago zen Urmenetaren zirin-ziria. Euskaldunok gure lurraldetasuna nola bizi dugun, horren gaineko sastada ironikotzat hartu behar zen, batez ere.\nUrteak joan dira, Sowetoren leloa abantzu ahazturik dugu, baina gure mapa amorfoaren erabilerak britainiar konkistatzaileena izaten segitzen du. Ez dugu aurrera egin. Ez dugu aurrera egin nahi. Gaur zortzi, pilota partida Eibarko Astelenan. Batetik, Ives Salaberri; bestetik, Abel Barriola. Eguzki epel ederra igandekoa, eta iluntzean etxerakoan, autoan, Kaxiano Ibargurenen begiez ikusi nahian partida ni Euskadi Irratian.\nEtengabean jardun beharrak, eta izenak ez errepikatze aldera, pilotaria nondarra den esatera bultzatzen du kazetaria. Eta hala aritu zen partida guztian, antonomasian maisu, «zabalera leitzarrak... iritsi Iparraldekoa» eta horrela. Inoiz hutsik egin ez zuen ordezkatzea erabili zuen beti. Bata, Barriola, leitzarra zen; bestea, Xala, Iparraldekoa. Esan gabe esaten ari zen, bata euskal pilotazaleok ezagutzen dugun herri batekoa dela, eta bestea, izenik gabeko herri batekoa, horkoa, alimaleko golf zelai, errepide bazterreko magasin handi horretakoa.\nHona gure herria, Frielena baino bidutzi, munstroagoa. Zatiketa administratiboarena jan-jana dugulakoa, ez da oraingoa. Baina bitartekoak izan eta bere neurrian gainditzeko gauza ez izatea ere, handia da. Lehen euskal-frantsesak deitzen genituen, edo Txirritaren moldean, frantses-euskaldunak. Kalean eskolatu, eta lortu zen Iparraldea esatea, baita EITBko erdaldunek honela erabiltzea ere País vasco-francés-en ordez (zein zaila den egun Bestaldea ia klandestino hura entzutea!). Baina hortxe gelditu gara. Iparraldea hori baita hain zuzen, Iparraldea, ez Euskal Herria.\nOrbainarena zenbaterainokoa den ikusteko, beste adibide bat. Asteazkenean, irrati berean, solasaldia iluntzean, Frantziako Barne ministro den Dominique de Villepin-en etorrera dela-eta. Ezusterik ez da. Moldea egina dago. Ministroa Iparraldera dator, edo Ipar Euskal Herrira, egundo ez Euskal Herrira.\nFrielen mapan bizi garelakoa, hala da. Asteazkenean bertan, kazeta hau hartu, eta azalean: «Erriberako letren eguna». Barruan, kultura orrialdeetan, eta Euskadi Sarien karietara, titulu bera berriro, eguna gau bilakatuta: «Erriberako letren gaua». Barnean, zergatia: «Euskadi Literatur sarien banaketa, nahita edo ez, Nafarroako letren omenaldi bihurtu zen. Are gehiago, saritutako lau idazleetatik bi herrikideak izateaz gain, eskualde berekoak izanik: Erriberakoak, alegia. Bata Castejongoa eta bestea Tuterakoa».\nArgazkian ez zeuden biak bakarrik, ordea. Ondoan zituzten Jesus Maria Olaizola Txiliku eta Anton Garikano, saritutako beste bi idazleak («larriki sarituta gertatu dira» erabili ohi du horrelakoetan adiskide batek). Eta kasualitatea, biak Zarautzen bizi direnak. Kana bera erabilita, lasai izan zitekeen titulua ondorengo hau ere: «Zarauzko letren gaua». Esan beharrik ez dago negargarria litzatekeela. Baztertzailea. Ezinago probintzianoa.\nUlertzen dut zergatik egin zen Erriberakoaren hautua, badakit Nafarroarena, aupadarena, diskriminazio positiboarena... Gurasokeriak ez dakar, baina, inongo mesederik. Are gehiago: literaturan, kaltea baino ez dakarkio idazleari zein honen obrari. Aluarena jo genien britainiarrei, baina ordainean, geuk diktatutako mapa sartu digute eurek heste-mintzetaraino.\nEskerrak pilota daukagun. Adi gaur, ea zer egiten duen Lekuinekoak Hegoaldekoaren kontra.\nFrielen mapa nola ez dugu jango, hedabideek horrelako herria erakusten badigute. Konparazio batera, berdinak exotismora kondenatzen, klixe folkloriko-sinpatikora. 2006ko udan, bidaia eta mendiko kroniken lehiaketa eman zuen barne orrietan Berria-k. Hala animatzen zituen egunkariak kazetari gazteak: «Zenbat aldiz gelditu zara Amazoniako argazki horiek erakusteko gogoarekin? Zenbat aldiz Zuberoako artzain harekin bizitako pasadizoa kontatzeko nahiarekin? Bidaiazalea bazara, ziur gaude zure bizipenak kontatzeko grina baduzula...».\nNola ez dugu horrela idatziko horrelaxe entzuten badugu? Gure normaltasun autonomikoa zertan den. Donostiako Zinemaldian, Zhang Yang txinatar zuzendariaren prentsaurrekotik heldu da euskal irrati publiko bateko kazetaria, haren mintzoak liluratuta, arrunt ederretsita heldu ere: «ulertzen ez den euskalki batean ariko balitz bezala». Berehala aldamenetik lagunak: «Bai, Zuberoakoan edo». Dena euskara jatorrean eta umore onean.\nKursaal-etik Zuberoa Txina bezain urrun dagoela, sinesten diet. Ez nekiena zen Zhang Yangek zubereraz egiten zuela, edo nola da... ulertzen ez den euskalki batean. Ondo dago jakitea.


Emakumeak gero eta gehiago arduratzen dira elikadura-ohitura osasungarria edukitzeaz, itxura zaintzeaz baino | Consumer\nEmakumeak gero eta gehiago arduratzen dira elikadura-ohitura osasungarria edukitzeaz, itxura zaintzeaz baino\nHala ere, egiten diren dietek ez dute bitaminarik eta funtsezko mineralik\nCarmen M “Madrid Woman’s Week” sortu eta zuzendu duenaren arabera, emakumeak gero eta gehiago arduratzen dira elikadura-ohitura osasungarria edukitzeaz, itxura fisikoa zaintzeaz baino. García, “Nutrizio optimoa eta bizitza osasuntsua” mahai-inguruan. Gaur egun, emakumeak “konbentzituago” daude kaloriak kontatzea baino bizimodu osasungarria izateko, nahiz eta, askotan, egiten diren dietek ez duten bitaminarik eta funtsezko mineralik.\nMartínezek gogorarazi du dieta orekatua erosketan “hasi behar” dela, eta nabarmendu du garrantzitsua dela ohitura osasungarriak gurasoengandik seme-alabengana bideratzea, haurtzaroan eta nerabezaroan markatzen baitira gehien elikadura-ohitura jakin batzuk. Aktibazio metabolikorako gosaria hartzeko beharra ere azpimarratu du; izan ere, otordu hori egiten ez bada, %15 kaloria gutxiago galtzen dira. Ildo horretatik, urak dieta orekatuan duen garrantzia aipatu du, eta gogorarazi du frutak eta barazkiak direla bitaminei hobekien eusten dieten elikagaiak.\n“Emakumeak aldatu egin ditu elikatzeko ohiturak, gaur egungo bizimoduaren eskakizunengatik, eta, ondorioz, bizitza osasuntsua izateko ahalegin handiagoa egin behar izan du. Eta ez da desinformazio-arazoa, nahikoa ezagutza eta tresna baititugu elikadura ona izateko, baina praktikan gaizki egiten dugu”, esan du. Gainera, ohitura osasungarriak izateko, komeni izan da otordu batetik bestera lau edo bost ordu baino gehiago ez pasatzea, gorputzeko ehunak konponduko dituzten elikagaiak afaltzea, janari landuak eta naturalak aukeratzen saiatzea industrialarien aurrean, eta elikadurari buruzko behar pertsonaletara egokitutako dieta egitea.\n“Elikadura egokia da gaixotasunen eta bestelako arazoen aurkako prebentzioaren oinarria. Hori dela eta, egunean lau edo bost otordu egin behar dira osasuntsu egoteko eta irudia zaintzeko; izan ere, jatordu bat saltatzeak gosea eragiten du, eta behar ez dugun guztia koipe-biltegietan biltegiratuko da zuzenean”, adierazi du. Martinezek zenbait trikimailuren berri eman du, janari gehiegi ez irensteko; esate baterako, edalontzi bat ur edatea jaten hasi aurretik, mokadu bakoitza gehiago murtxikatzea, irentsi ondoren sardexka atseden hartzea, mokadu batetik bestera likidoa edatea, zenbatzea eta murtxikatzean mantsoago joatea.\nDieta elikagarri itxura mujeres-eu preocupación-eu


Chris Hani - Wikipedia, entziklopedia askea.\nMartin Thembisile Hani, ezagunagoa Chris Hani gisa (Cofimvaba, Hegoafrika, 1942 - Boksburg, Hegoafrika, 1993ko apirilaren 10a), hegoafrikar politikari eta ekintzailea izan zen.\nLurmutur Ekialdea eta Transkei, 1942ko ekainaren  28a\nBoksburg , 1993ko apirilaren  10a (50 urte)\nHamabost urte zituela, ANCko gazterietako kide egin zen. Latina eta klasikoak ikasi zituen, Fort Hare Unibertsitatean, 1959-1961 bitartean, eta Rhodes Unibertsitatean gero. Apaizgaitegian sartzekotan egon zen, eta zuzenbide-ikasketak hastekotan, baina Umkhontoko eta alderdi komunistako militantziari eman zion lehentasuna. Entrenamendu militarra jaso ondoren, beltz nazionalistekin borrokatu zen Rhodesian, eta gerrilla talde bateko buru izan zen. ANCko batzorde betearazleko kide hautatu zuten 1974an, eta Umkhontoko bigarren komandante 1982an.\nAzken aldaketa 13 otsaila 2019(e)an, 18:01(e)tan


NDR Elbphilharmonie Orchestrak Kursaalen emango duen kontzerturako autobusa izango da Zumaiatik - Zumaia - Baleike.eus\nNDR Elbphilharmonie Orchestrak Kursaalen emango duen kontzerturako autobusa izango da Zumaiatik\nBaleike 2019-11-05 14:35\nNDR Elbphilharmonie Orchestra musika talde alemaniarrak kontzertua emango du datorren asteartean, hilaren 12an, Donostiako Kursaal jauregian. Kursaal Eskura programari esker, doako autobusa izango da Donostiara joan etorria egiteko.\nAutobusa 18:40an aterako da Txomin Agirre kaiko geltokitik. Bus zerbitzua doan da, baina aurrez izena eman behar da Alondegia kultur etxean, osteguna baino lehen. Kontzerturako sarrerak norberak erosi beharko ditu. Hemen eros daitezke.\nAlemaniako orkestra garrantzitsuenetariko bat da, Hamburgoko auditorio berri enblematikokoa. Duela bi urte Musika Hamabostaldian egon ondoren, berriz ere itzuliko da NDR, Leonidas Kavakos biolinista karismatikoa bakarlari bezala arituko den kontzertua emateko.


Tokiko ekonomia sustatzeko 2.000 ‘Azpeitia Zaindu’ bono - Azpeitiko Udala\nTokiko ekonomia sustatzeko 2.000 ‘Azpeitia Zaindu’ bono\nAzpeitiko Udalak eta Bertan Merkatari Elkarteak herriko merkataritza, ostalaritza eta zerbitzu enpresa txikietan erabiltzeko bonoak aterako dituzte, beste behin. Sektore horie bultzada ematea eta herritarrei tokiko ekonomiari pizgarria eskaintzea ditu helburu ekimenak. Astelehenean jarriko dira salgai, azoka plazan eta Internetez.\nPandemiaren bilakaera egonkortu den honetan, bizi-ohiturak berreskuratzen ari gara, besteak beste, pandemia garaian hainbeste gutxitu den kontsumoa errekuperatuz. Horren aurrean, Azpeitiko Udalak bertako merkataritza, ostalaritza eta zerbitzu enpresa txikiak bultzatuz sustapen ekonomikoan eragitea du helburu; eta, aldi berean, herritarrei erosketak egiteko laguntza edo pizgarria ematea. Helburu horiek uztartzen dituzte ‘Azpeitia Zaindu’ bonoek.\n50 euroko balioa izango duten 2.000 bono aterako dira, eta 35 eurotan eskuratu ahal izango da horietako bakoitza. Berritasun moduan, bonoen aurrez-aurreko salmenta Azpeitiko Azoka Plazan kokatuko den postu batean egingo da.\nAzpeitiko Udalaren eta Bertan Merkatari Elkartearen artean antolaturiko ekimena da. Dena den, herriko merkatari, ostalari eta zerbitzu enpresa txiki guztiak batu daitezke kanpainara, ez bakarrik Bertan-eko kide direnak. Horrenbestez, ekimenean parte hartu nahi duten establezimenduek Merkatari Elkartearekin kontaktuan jarriz egin ahal izango dute, ostirala, azaroak 12, baino lehen.\n30.000 euro bideratuko ditu Udalak bono kanpaina honetara, eta herritarren ekarpenekin 100.000 euroko eragin ekonomiko zuzena izango du tokiko merkataritza eta ostalaritzan. Azaroaren 15ean hasiko dira bonoak saltzen, pertsona bakoitzak gehienez bi eskuratu ahal izango ditu, eta urtarrilaren 5era bitarte erabili ahal izango dira kanpainarekin bat egiten duten establezimenduetan.\nKanpainaren aurkezpen argazkiak elkartu ditu Udal ordezkariak eta merkatariak. Nagore Alkorta Alkatearen hitzetan, “Garai ekonomiko ezegonkorrak bizi ditugu. Eta azken hilabeteotan, inoiz baino gehiago, ohartu gara bertako eta tokiko ekonomiak duen garrantzia gure egunerokoan”. Bide horretan, bertako ekonomiaren alde egitea norbere erabakia dela azpimarratu du: “Tokiko eta gertuko merkataritza, ostalaritza eta enpresa txikien alde egitea norbere erabakia da. Beraz, erabaki dezagun Azpeitiaren alde egitea”. Alicia Gomez Bertan Elkarteko juntakideak ere ildo beretik hitz egin du. “Bertako ekonomia bultzatu behar dugu, hemen erosi hemengoa indartzeko. Herritarrok egin dezakegu Azpeitiko ekonomia indartsu gure erosketa erabakiekin”. Aldi berean, adierazi du: “Gabonak datoz, kontsumo handiko garaia, eta badirudi mundu mailako logistika arazoak egon daitezkeela. Horren aurrean, herriko saltokietan erostea izan behar du soluzioa”.\n50 euroko balioa duten 2.000 bono jaulkiko dira. Bono bakoitza 35 eurotan erosi ahal izango da, eta ekimenari atxikitako Azpeitiko establezimenduetan kontsumitzeko 50 euroko balioa izango dute. Pertsona bakoitzak bi bono erosi ahal izango ditu gehienez, eta norberaren izenean zein beste pertsona baten izenean erosi ahal izango ditu, gehiago ez.\nBono bakoitzak 10 euroko bost txartel izango ditu, eta txartel horiek banaka erabili ahal izango dira. 10 euroko txartel bakoitza behin bakarrik erabili beharko da. Erosketaren zenbatekoa txartelaren zenbatekoa baino txikiagoa bada, diferentzia ez da eskudirutan itzuliko, eta bonoak ezingo dira diruagatik trukatu. 16 urtetik gorako herritarrek eskuratu ahal izango dituzte kanpainako bonoak, eta pertsonako bi bono eros ahal izango dira gehienez. Erosketa berean gehienez lau bono (20 txartel) pilatu ahal izango dira. Bonoak ezin direnez eskudirutan trukatu eta bonoaren zenbatekoa ez denez inola ere itzuliko, produktua itzultzen bada, establezimenduak erosketaren zenbateko osoaren bono propio bat jaulki beharko du.\nAzaroaren 15ean jarriko dituzte bonoak salgai, eta urtarrilaren 5era arteko balioa izango dute.\nHerritarrek aurrez aurre (Azpeitiko Azoka Plazan, 09:00etatik 13:00etara eta 15:00etatik 17:00etara) zein on line (www.dendago.com/azpeitiazaindu webgunean) erosi ahalko dituzte bonoak.